13. novembar - Dogodilo se na današnji dan\n1093 - Umro je škotski kralj Malkolm III, tokom petog bezuspešnog pokušaja da pokori Englesku. Na vlast je došao 1057, pošto je pobedio i ubio kralja Makbeta. Time je osvetio svog oca kralja Dankana I, kojeg je Makbet ubio 1040.\n1782 - Rođen je Esajas Tegner, jedan od najvećih švedskih pesnika autor čuvene "Sage o Fritjofu".\n1813 - U Njegušima je rođen Petar II Petrović Njegoš, crnogorski vladika, filozof i državnik, veliki epski pesnik, autor slavnog dramsko-epskog dela "Gorski vijenac". Kao državnik postavio je temelje moderne crnogorske države, ustanovio izvršnu vlast i senat, organizovao sudove, uveo poreze. Za njegove vladavine osnovana je prva štamparija u Cetinju 1834. i podignuta prva škola. U književnoj baštini ostavio je i ep "Luča mikrokozma", dramu "Lažni car Šćepan Mali", pesme.\n1868 - Umro je italijanski kompozitor Đoakino Antonio Rosini, autor 39 opera od kojih su načuvenije "Seviljski berberin", "Viljem Tel", "Otelo".\n1871 - Rođen je Vladislav Ribnikar, osnivač lista "Politika" (1904), njen prvi direktor i glavni urednik. Jedan je od osnivača TANJUG-a i prvi direktor te agencije (1943). Bio je ministar prosvete FNR Jugoslavije 1945. i predsednik Komiteta za kulturu i umetnost 1946.\n1912 - Rođen je francuski pisac rumunskog porekla Ežen Jonesko, koji se svojom antidramom suprotstavio klasičnom pozorištu odbacivši svaku akciju, uzročnu povezanost i tradicionalne šeme klasičnih dramskih dela ("Ćelava pevačica", "Lekcija", "Stolice", "Nosorog", "Makbet").\n1941 - Prvi britanski nosač aviona "Ark Rojal" pogođen je u Drugom svetskom ratu nemačkim torpedom u blizini Gibraltara i narednog dana je potonuo.\n1942 - Počela je odlučujuća vazdušno-pomorska bitka izmedju japanskih i američkih trupa kod Gvadalkanala u Tihom okeanu. U trodnevnim borbama obe strane su pretrpele velike gubitke u brodovima, ali su strateški uspeh postigli Amerikanci.\n1944 - Partizanske jedinice Narodno oslobodilačke vojske Jugoslavije oslobodile su Skoplje u Drugom svetskom ratu.\n1945 - Francuski general Šarl de Gol izabran je glasovima svih 555 poslanika za predsednika privremene vlade, posle čega je formirao koalicioni kabinet u koji je ušlo i pet komunista.\n1965 - Umro je srpski arheolog Vladimir Petković, profesor Beogradskog univerziteta, upravnik Narodnog muzeja u Beogradu i član Srpske akademije nauka i umetnosti, stručnjak za srpsku srednjovekovnu umetnost. Rukovodio je otkopavanjima Stobija i Caričinog grada.\n1970 - Hafez al Asad je vojnim udarom pruzeo vlast u Siriji.\n1974 - Umro je italijanski filmski režiser i glumac Vitorio de Sika, jedan od tvoraca neorealizma ("Kradljivci bicikala", "Stanica Termini", "Choćara", "Vrt Finci Kontinijevih".\n1975 - Svetska zdravstvena organizacija objavila je da su u Aziji, prvi put u istoriji, iskorenjene velike boginje.\n1977 - U znak protesta zbog podrške Moskve Etiopiji u ratu za teritorije, Somalija je naredila sovjetskim savetnicima da napuste zemlju i zabranila SSSR-u korišćenje pomorskih baza.\n1980 - Američki svemirski brod "Vojadžer I" je poslao prve snimke Saturna napravljene iz blizine.\n1985 - U erupciji vulkana Nevado del Ruis u centralnoj Kolumbiji razoren je grad Armero. Poginulo je oko 25.000 ljudi.\n1994 - Šveđani su na referendumu sa 52,2 odsto glasova odlučili da se njihova zemlja priključi Evropskoj uniji.\n1995 - U bombaškom napadu arapskih terorista na američki vojni centar u Rijadu u Saudijskoj Arabiji poginulo je sedam ljudi, medju kojima pet Amerikanaca.\n1999 - U zemljotresu u Turskoj poginulo je više od 450 ljudi, a oko 2.500 je ranjeno.\n2000 - Predsednik Filipina Džozef Estrada optužen je za korupciju. Pod pritiskom protesta građana i vojske on se 20. januara 2002. povukao s vlasti, a 16. aprila se predao Specijalnom sudu za borbu protiv korupcije.\n2001 - Borci antitalibanske Severne Alijanse ušli su u glavni grad Avganistana Kabul.\n2001 - Međunarodni sud za ratne zločine u Hagu osudio je bosanske Srbe Duška Sikiricu, Damira Došena i Dragana Kolundžiju na zatvorske kazne od 15, pet i tri godine zatvora za zločine protiv čovečnosti izvršene nad muslimanskim civilima 1992. u logoru Keraterm u Prijedoru.\nna današnji da,\nViše iz ove kategorije « 14. novembar - Dogodilo se na današnji dan\t12. novembar - Dogodilo se na današnji dan »\n20. jul - Dogodilo se na današnji dan...\n1304. Rođen italijanski pisac Frančesko Petrarka. Smatra se poslednjim pesnikom Srednjeg veka i prvi...\n17. jul - Dogodilo se na današnji dan...\n1453. U bici kod Kastijona Francuzi postigli odlučujuću pobedu nad Englezima, koja je dovela do okon...\nOVAN Ako Vam je stalo da sačuvate lično dostojanstvo u društvu saradnika, budite za…\nKoje reči najviše iritiraju horoskopske znakove!? Ove stvari im nikako ne smete reći!\n20. jul - Dogodilo se na današnji dan\n1304. Rođen italijanski pisac Frančesko Petrarka. Smatra se poslednjim pesnikom Srednjeg veka i prvim…


Za stambeno zbrinjavanje 11 porodica 100 hiljada maraka - mojKontakt portal - Radio Televizija Kontakt\nOn je rekao novinarima da su porodice dobile od 1.000 do 25.000 KM, te da je grad u budžetu za ovu godinu izdvojio 300.000 KM za ovu namjenu, a preostali iznosi biće podijeljeni do kraja godine.\n“Grad će za ovu namjenu izdvojiti i 277.000 KM sredstava od prodaje poslovnih prostora i garaža”, istakao je Gavranović.\nGavranović je podsjetio da je grad do sada iz svog stambenog fonda dodijelio više od 200 stanova za ovu kategoriju, te da je podržana izgradnja brojnih zajedničkih stambenih jedinica sa Vladom Republike Srpske.\nOn je naglasio da se i ove godine grade 142 stana u naselju Ada, a spremna je dokumentacija za dodjelu određenog broj stanova u naselju Kuljani.\nGovoreći o koalicionom partneru Socijalističkoj partiji /SP/, Gavranović je rekao da oni nemaju razloga da budu nezadovoljni, kao i da je održani sastanak dio redovne razmjene informacija radi što boljeg funkcionisanja.\nOn je istakao da imena novih direktora u gradskim preduzećima nisu poznata, kao i da će grad u preduzećima u kojima su potrebne promjene tražiti ostavke direktora i ići na smjene, dok je sigurno da će direktor Gradskog groblja biti iz Socijalističke partije.\nReagujući na kritike Srpske demokratske stranke /SDS/ na stanje u gradu, on je istakao da su oni pokazali šta su znali i umjeli da urade, a građani pamte kakvu su Banjaluku ostavili.\nOn je dodao da građani banjalučkog naselja Česma nemaju vode već hiljadu godina, ali će je dobiti ovih dana.


Ministar Hodžaj: lokalni izbori na severu ugrožavaju celokupnu bezbednosnu arhitekturu na Balkanu - Vesti iz ambasade - Ministarstvo Inostranih Poslova - Ambasada Republike Kosovo u Rim\nRim, 28. mart 2012. – Prvog dana zvanične posete Italiji, ministar spoljnih poslova Republike Kosova Enver Hodžaj održao je predavanje pred više studenata, profesora i diplomata na Univerzitetu “La Sapienza” u Rimu.\nPoslednja dešavanja na Kosovu i dinamika evropskih integracija, sa fokusom na ljudska prava, bile su neke od tema predavanja.\nObjašnjavajuci dugacak put koji je prevalio narod Kosova do proglašenja nezavisnosti, ministar Hodžaj je naglasio da su proterivanje više od milion Albanaca, desetine hiljada ubijenih i etnicko cišcenje, imali za cilj promenu demografske slike na Kosovu.\n“Srbiju nikada nije bilo briga za stanovništvo Kosova. Ona je uvek bila zainteresovana samo za teritoriju. Ova politika etnickog cišcenja je zaustavljena humanitarnom intervencijom NATO koja je donela mir, sigurnost i stabilnost na Balkanu i u Evropi”, dodao je ministar Hodžaj.\nMinistar Hodžaj se tom prilikom zahvalio na doprinosu Italije izgradnji državnosti Kosova i na velikom ucestvovanju vojnih snaga u okviru KFOR-a.\n“Proglašenje nezavisnosti Kosova iznad svega je uspešna evropska prica”, naglasio je Hodžaj.\n“Republika Kosovo je za cetiri godine posle nezavisnosti uspela da dovede zajednice na centralni i lokalni nivo. Danas zajednice na Kosovu imaju najveca prava od svih ostalih zajednica u Evropi”, dodao je Hodžaj.\nGovoreci o najavama Beograda o održavanju lokalnih izbora u tri opštine na severu Kosova, ministar Hodžaj je kazao da njihovo održavanje ugrožava bezbednost na Balkanu.\n“Ne bi trebalo održavati srpske izbore na severu. To ce ugroziti celu bezbednosnu arhitekturu, mir i stabilnost na Balkanu”, kazao je Hodžaj.\nMinistar Hodžaj je govorio i o evropskim perspektivama, naglašavajuci da otpocinjanje izrade studije izvodljivosti za Republiku Kosovo oznacava najvažniji korak ka težnjama dva miliona stanovnika Kosova da postanu deo Evropske unije.\nMinistar Hodžaj je na Univerzitetu “La Sapienza” imao i susret sa Antonelom Biadinijem, prorektorom za medunarodne odnose i sa više profesora ovog univerziteta, tokom kojeg je razgovarano o produbljivanju saradnje u oblasti obrazovanja.\nMinistar Hodžaj ce se posle podne susresti sa ministrom spoljnih poslova Italije, Ðulijom Terzijem.\nMinistar Hodžaj dobio snažnu podršku Italije za integracione procese Kosova


Srpski stranački vašar: Od vlasti nema boljeg biznisa\nIzvor: Vaseljenska TV, 17.Apr.2018, 01:48\nBeograd – Demokratija ili njena imitacija, dilema je koju nameće srpska politička scena statistikom za Ginisa, okićena sa više od 100 političkih partija. Srbija, prema podacima Ministarstva za državnu upravu i lokalnu samoupravu, ažuriranim 20. marta ove godine, ima čak 119 registrovanih partija.\nTo je gotovo desetostruko više nego u kolevci parlamentarizma Velikoj Britaniji koja broji svega 12 partija, mada sa blizu 70 miliona stanovnika ima i deset puta veću populaciju od Srbije.\n>> Pročitaj celu vest na sajtu Vaseljenska TV << /> Poslednja registrovana u novembru 2017. je Vlaška stranka Most, ali tu sigurno nije kraj spiska, jer partije, naročito manjinskih zajednica, niču kao pečurke posle kiše. Zašto i ne bi kada je za registraciju stranke nacionalnih manjina treba samo 1.000 potpisa građana, a za ostale 10.000 i svega 150 evra.\nTo se dešava, kako kaže sociolog Srećko Mihajlović, iz prostog razloga što ni Srbi nisu Englezi.\n„Politika je u Srbiji jedna vrsta biznisa, gde ljudi osnivaju partiju jer ne košta mnogo, a imaju nadu da nešto mogu i da zarade. Kako 90 odsto privatnih firmi čini vlasnik i dvoje-troje zaposlenih, u političkom biznisu su partijska rukovodstva koja često nisu dovoljno aktivna ni na sopstvenoj programskoj opciji, što se vidi i na izborima kada imaju manje glasova birača od potpisa građana koji su im bili potrebni da steknu uslov ulaska u izbornu trku. Taj „biznis pristup“ politici kao jedan vid socijalne pomoći, pokazatelj je našeg razumevanja ili nerazumevanja politike“, kaže Mihajlović za „Vesti“.\nOni koji osnivaju stranke nadaju se mogućnosti ulaska u vlast, što prema rečima ovog analitičara, i jeste pravi biznis.\n„Setimo se kako se posle 1990. bio veći broj onih koji su se promovisali kao uspešni biznismeni i dosta su tako zaradili, dok su drugi uspeli da uđu u državna preduzeća i institucije na velike plate“, podseća Mihajlović na „sladak život“ političara.\nBaš zato, kako objašnjava, građani imaju otklon, ali i zbog toga što se pokazuje da u tu sferu ulaze većinom nedovoljno stručni.\n„Politika je očito meka za takve, jer se ne traži sposobnost ni znanje, već savijanje kičme pred pretpostavljenima koje donosi nagradu za tu lojalnost“, ukazuje Mihajlović ko sve ulazi u politiku.\nOn, upitan, kome koristi ta poplava partija, prstom pokazuje na velike stranke, one koje su nosioci vlasti.\n„Vlast stimuliše njihovo osnivanje kako bi uticale na slabljenje opozicije. Jasno je iz kriterijuma i zakonodavstva da ide u prilog vlasti, jer da im ne odgovara uslovi registrovanja partija bi bili stroži. Ovako imamo činjenicu da je lakše osnovati partiju, nego firmu“, ocenio je naš sagovornik koji napominje i činjenicu da ljudima koji osnuju svoju stranku to godi, jer onda nešto znače sebi i drugima.\nRegulativa koja pospešuje osnivanje partija iznedrila je najširu lepezu političkih opcija, pa Srbija ima stranke od krajnje levičarskih, odnosno komunista, preko levičarskih, socijalista i socijaldemokrata, pa partija centra, do desnice, čak i ekstremne.\nU ovom košu su i republikanske i monarhističke, ali i seljačke i penzionerske partije. Prilično je onih koji su ime stranke osmislili dajući Srbiji pridev poput „naša“, „nova“, „jedinstvena“, „bolja“, „jaka“, ali i Snaga Srbije. Tu je nekoliko zelenih opcija, ali im je popularnost, daleko od one u EU, pa su to uglavnom dekorativne „fikus“ stranke bez ikakve moći.\nMeđu strankama manjina po brojnosti prednjače sandžačke. Njih ima čak 12 registrovanih, a poslednjih nekoliko godina sve je više ruskih koje trenutno dostižu broj osam. Partije imaju svi narodi bivše Jugoslavije osim Slovenaca, a u nacionalno-manjinskom koloritu se mogu naći mađarske, bugarske, rumunske, slovačke, albanske… svoju partiju nekoliko godina unazad, imaju i Grci. Ipak u parlamentu godinama opstaju iste bošnjačke, mađarska i stranka Albanaca sa juga Srbije.\nOtežano glasanje dijaspori\n„Kod građana imamo sve prisutniji antipartizam, o čemu govori i izlaznost na izborima koja tek prelazi polovinu, najviše 55 odsto, bez obzira na činjenicu da ni birački spiskovi nisu tačni. Pritom kao oni koji se bave dijasporom, znate koliko je tim našim ljudima u inostranstvu tamo otežano glasanje i moraju dva puta da idu, radi prijave i glasanja, od čega mnogi odustanu“, kaže Srećko Mihajlović.\nThe post Srpski stranački vašar: Od vlasti nema boljeg biznisa appeared first on Vaseljenska TV.


Žalbeno veće tribunala u Hagu odbilo danas je odbilo žalbe Ratka Mladića i potvrdilo mu presudu doživotnog zatvora, uz delimično suprotno mišljenje sudije Nijambe, predsedavajuće Žalbenog veća.\nSrpski član i predsjedavajući Predsjedništva BiH Milorad Dodik održava konferenciju za novinare nakon izricanja drugostepene presude generalu Ratku Mladiću.\nHaški tribunal izriče drugostepenu presudu nekadašnjem glavnom komandantu Vojske Republike Srpske, generalu Ratku Mladiću. Sputnjik će prenositi izricanje presude.\nAko bude po Božijoj pravdi biće dobro i biću oslobođen, a ako bude po Bramercovoj onda to nije pravda, rekao je nekadašnji glavnom komandant Vojske Republike Srpske, general Ratko Mladić uoči objave drugostepe presude Žalbenog veća Mehanizma za krivične sudove u Hagu.\nMeđunarodni sud za bivšu Jugoslaviju u Hagu osnovan je 1993. godine, a do sada je odredio sedam doživotnih robija i na sve su osuđeni Srbi, ukoliko se u to ubroji ranije doneta prvostepena presuda Ratku Mladiću.\nCeo svet piše o Ratku Mladiću\nSvetski mediji bave se danas izricanjem drugostepene presude nekadašnjem glavnom komandantu Vojske Republike Srpske, generalu Ratku Mladiću, koje je najavljeno za popodne, navodeći da će sud u Hagu potvrditi ili poništiti raniju presudu kojom je osuđen na doživotni zatvor.


Željko Bodrožić je glavni i odgovorni urednik nedeljnika „Kikindske“ i aktuelni potpredsednik NUNS. U svojoj biografiji navodi da se novinarstvom bavi od 1991. godine, a da je uokom devedesetih godina radio sam u više lokalnih medija (TV KI, Ki-press, Kikindske novosti, RTV VK), a da oktobra 1998. godine sa grupom mlađih novinara iz Kikinde i okoline pokreće nedeljnik „Kikindske“, novine na srpskom i mađarskom jeziku. Zbog tekstova više puta je krajem devedesetih i početkom dvehiljaditih osuđivan u sudovima Srbije i drakonski novčano kažnjavan, ali se na te presude žalio međunarodnim organizacijama i sudovima, te je, kako dodaje, prvi novinar našoj zemlji koji je dobio spor protiv države pred Komitetom Ujedinjenih nacija za ljudska prava u Njujorku (2005. godine), kao i dva spora pred Evropskim sudom za ljudska prava u Strazburu (2009. godine).\nObjavljivao je tekstove u dnevnim novinama „Naša borba“, „Blic“, „Dnevnik“ i „Danas“, nedeljnicima „Vreme“, „Bulevar“ i „Novi magazin“, mesečnicima „Republika“ i „Status“, te internet portalima „Peščanik“ i „E-novine“. Godine 2001. dobio je NUNS-ovu novinarsku nagradu za etiku i hrabrost „Dušan Bogavac“. Član je Nezavisnog udruženja novinara Srbije od 1998. godine i bio je član Izvršnog odbora NUNS-a u tri mandata. Član je i Nezavisnog društva novinara Vojvodine (NDNV), angažovan u Savezu antifašista Vojvodine i Srbije i predvodi Udruženje antifašista Kikinde. U njegovoj biografiji se navodi i da je bio portparol i jedan od organizatora građanskih protesta 1996/97. i 2000. godine u Kikindi.\nBio je kolumnista nedeljnika “Newsweek“, vlasnik i glavni i odgovorni urednik magazina Status, novinar i glavni i odgovorni urednik nedeljnika „Reporter“, radio u dnevnicima Borba i Naša borba, i nedlejniku NON. U biografiji mu se navodi da je bio novinar, saradnik i kolumnista u više eminentnih novina i magazina bivše SFRJ: “Danas”, “Nedeljna Dalmacija”, “Mladina”, “Naši dani”, “Duga”, “Vreme”… Bio je član prvog saziva Saveta za štampu, urednik je, autor i/ili priređivač desetak knjiga i bio medijski savetnik u organizaciji UNDP.\nNUNS Slaviša Lekić Željko Bodrožić\n← Duma: Istraga o američkim medijima u Rusiji\nPredizborna bitka za vidljivost u kablu →


Materijal Ričarda Niksona biće objavljen danas\nNiksonova predsednička biblioteka objaviće danas materijal iz Bele kuće iz vremena Ričarda Niksona, i očekuje se da će to dati novi uvid u skandal Votergejt i poslednje dane Vijetnamskog rata. Materijal iz januara i februara 1973. godine, pokriva Niksonovu hladnoratovsku diplomatiju, prekid neprijateljstava sa Hanojem i reakciju administracije na odluku Vrhovnog suda o legalizaciji abortusa. Period pokriva i osudu provalnika vladajućih republikanaca u štab Demokratske stranke što je bilo praćeno zataškavanjem koje je na kraju dovelo do smenjivanja Niksona. Biće objavljena 154 sata Niksonovih čuvenih magnetofonskih traka i 30 hiljada dokumenata Bele kuće. Više od 2.200 sati tajno snimanih razgovora je objavljeno od 1980. godine. Drugi Niksonov mandat počeo je januara 1973. godine, a ostavku je podneo avgusta 1974. godine pod pretnjom smenjivanja u Kongresu zbog afere Votergejt.


Na jednom šalteru građani dobijaju sve potvrde - juGmedia\nBELA PALANKA DOBILA 5,2 MILIONA DINARA ZA JEDINSTVENO UPRAVNO MESTO\nOpština Bela Palanka je među osam lokalnih samouprava koja će realizovati projekat za uspostavljanje Jedinstvenog upravnog mesta, koja je dobila zeleno svetlo na konkursu Ministarstva državne uprave i lokalne samouprave.\nMinistar oovg ministartsva Branko Ružić potpisao je ugovore sa predstavnicima opština i gradova, a ugovor je u ime opštine Bela Palanka potpisao Goran Miljković predsednik opštine. ‘’Jedinstveno upravno mesto ili u prevodu ‘’jedan šalter’’ jeste novina uvedena Zakonom o opštem upravnom postupku, koja omogućava da upravni postupci i procedure, postanu efikasniji, jednostavniji i ekonomičniji. Jedinstveno upravno mesto omogućiće građanima da na mnogo lakši način komuniciraju sa opštinskom upravom opštine Bela Palanka tako da će uprava postati pravi servis građana”, kazao je Miljković.\nUgovor je vredan 5,2 miliona dinara\nS druge strane, dodao je, građani i opštinska uprava ostvariće znatne uštede budući da će sve podatke koji su neophodni građanima lokalni i republički organi razmenjivati besplatno i građani se ne neće opterećivati popunjavanjem formulara i obrazaca za izdavanje dokumenata idući od šaltera do šaltera. Ovaj projekat omogućiće da određene stvari, za koje je do sada građanima trebalo pet do 10 dana, moći da se završe za najviše 20 minuta – istakao je Goran Miljković nakon potpisivanja ugovora\nNa sastanku je istaknuto da će ovaj projekat doprineti bržoj afirmaciji i primeni Zakona o opštem upravnom postupku preko kojeg se i po službenoj dužnosti i u elektronskom obliku razmenjuju svi podaci koje građani potražuju– dečji dodatak, socijalna pomoć, matične knjige rođenih, venčanih, umrlih, državljanstvo, elektronske građevinske dozvole.\nZa ovaj pilot-projekat resorno ministarstvo je ukupno opredelilo 52 miliona dinara, a projekat će biti implementiran u osam lokalnih samouprava i gradskih opština od sledeće godine.


Privremeni moratorijum na obaveze sportskih kolektiva prema Poreznoj upravi - Akta.ba\nPrivremeni moratorijum na obaveze sportskih kolektiva prema Poreznoj upravi\n24.04.2020. 11:29 / Izvor: Akta.ba\nVlada Federacije BiH /FBiH/ zadužila je Poreznu upravu FBiH da sportskim kolektivima i poslovnim subjektima, koji nisu obuhvaćeni Zakonom o ublažavanju negativnih ekonomskih posljedica izazvanih epidemijom virusa korona, odobri neplaćanje sporazumnih rata, odgođenog poreznog duga i tekućih obaveza u periodu do isteka 30 dana od dana prestanka stanja nesreće.\nRiječ je o sportskim kolektivima i poslovnim subjektima koji nisu obuhvaćeni ovim zakonom, a s Poreznom upravom imaju zaključene sporazume o plaćanju dugova javnih prihoda na rate ili o odgođenom plaćanju, saopšteno je iz federalne Vlade.\nOva uprava dužna je i da sportskim kolektivima i drugim subjektima koji nisu obuhvaćeni ovim zakonom, a u primjeni imaju ugovore o reprogramu duga za poreze i doprinose, obezbijedi prekid prinudne naplate i aktiviranja sredstava obezbjeđenja po ugovoru o reprogramu, kao i obračun zatezne kamate u periodu trajanja stanja nesreće i 30 dana od dana nakon njegovog prestanka.\nNa jučerašnjoj hitnoj telefonskoj sjednici Vlade, Porezna uprava zadužena je da za isti period, obezbijedi prekid prinudne naplate i aktiviranja sredstava obezbjeđenja po ugovoru o reprogramu, kao i obračun zatezne kamate za ugovore o izmirenju dospjelog duga prema javnim preduzećima, zaključene u skladu sa Odlukom Vlade FBiH o utvrđivanju povoljnijih uslova za zaključivanje ugovora o izmirenju dospjelog duga prema javnim preduzećima.\nFederalna vlada je Poreznu upravu zadužila i da, preko svojih kantonalnih ispostava, obezbijedi izdavanje potvrda sportskim klubovima za ispunjavanje uslova za dobijanje takmičarskih licenci nadležnih krovnih međunarodnih sportskih asocijacija, navodi se u saopštenju.\nobaveze sportskih kolektiva


Baza omogućuje da se uporedi više od 250.000 plata u preko 250 kompanija.\nDeljenje informacija o visini plata je već duže vreme jedna od tabu tema u Americi, a javna obelodanjivanja potrebna su samo kada kompanije angažuju imigrante koristeći različite vize.\nPotrebno je napomenuti da deluje da su u pitanju bruto godišnje zarade, na koje Amerikanci sami plaćaju porez.\nU tom smislu, treba imati u vidu da SAD trenutno ima sedam saveznih kategorija poreza na dohodak, sa stopama od 10, 12, 22, 24, 32, 35 i 37 odsto. Međutim, ukoliko se pojedinac nalazi u kategoriji od 37 odsto, to ne znači da će celokupni oporezivi prihod biti podložan tom porezu. Umesto toga, 37 odsto čini najvišu marginalnu poresku stopu.\nTo znači da se ta stopa plaća samo na iznos prihoda koji potpada pod određeni raspon. Primera radi, za osobe koje nisu u braku, svi prihodi između 0 i 9.700 dolara podležu porezu od 10 odsto. Ukoliko imaju 9.900 dolara oporezivog dohotka, prvih 9.700 dolara podleže stopi od 10 odsto, a preostalih 200 dolara podleže poreskoj stopi u sledećoj kategoriji (12 odsto).\nAko za primer uzmemo softverskog inženjera sa platom od oko 250 hiljada dolara godišnje, koji živi u Kaliforniji, nema porodicu, ne koristi nikakve olakšice i ne uplaćuje ništa na svoj penzioni račun, prema kalkulatoru poreza na dohodak SmartAsset, efektivna stopa oporezivanja za ovu zaradu trenutno iznosi 36 odsto. To znači da bi takav inženjer praktično zaradio oko 160 hiljada dolara godišnje, odnosno nešto više od 13 hiljada dolara mesečno.


Odmah iza Taylor Swift: BTS objavio spot za „Fake Love“, oborio K-pop rekord za 24 sata! - Famoza.net\nOdmah iza Taylor Swift: BTS objavio spot za „Fake Love“, oborio K-pop rekord za 24 sata!\n20/05/2018 20/05/2018 Valentina Krstić 878534 Commentshttps%3A%2F%2Fwww.famoza.net%2Fodmah-iza-taylor-swift-bts-objavio-spot-za-fake-love-oborio-k-pop-rekord-za-24-sata%2FOdmah+iza+Taylor+Swift%3A+BTS+objavio+spot+za+%E2%80%9EFake+Love%E2%80%9C%2C+oborio+K-pop+rekord+za+24+sata%212018-05-20+11%3A00%3A29Valentina+Krsti%C4%87http%3A%2F%2Fwww.famoza.net%2F%3Fp%3D87853\nTaylor Swift i njen hit „Look What You Made Me Do“ još uvek drže rekord kada su u pitanju pregledi prva 24 sata, ali odmah na drugom mestu sada je BTS!\nNjihov novi spot „Fake Love“ prepun novih zanimljivih koreografija uspeo je da obori rekord u K-pop muzici, jer je ovo prvi K-pop spot koji je za samo jedan dan imao otprilike 40 miliona pregleda, a to je zapravo jako blizu Taylor i njenog hita iz avgusta jer je ona imala oko 43! Ovo je više čak i od Psyja i njegove pesme „Gentleman“ koja je imala 36 miliona za dan. Kako vam se dopada još jedna od pesama sa albuma „Love Yourself: Tear“?\nSpektakl: Večeras je Billboard Music Awards, evo šta možete da očekujete!\n4 thoughts on “Odmah iza Taylor Swift: BTS objavio spot za „Fake Love“, oborio K-pop rekord za 24 sata!”\nMože li neko da mi objasni sta čini k-pop popularnim??? Ne shvaćam, je li to ples, muzika, pjevanje, izgled?? Mislim, po meni, iz svake te kategorije ima neko bolji… Nije hejt, nisam do sad ni slušala k-pop ni bts pa pitam… Još jednom, no hate…\n20/05/2018 at 14:16\nPesma je odlicna.Da li cete uspeti da nabavite novi album od BTS?


Han: Najbolja prilika za građane Srbija, EU neće uvoziti sporove - European Western Balkans\nAutor EWB 07. 02. 2018.\nJohanes Han; Foto: Tanjug / Dragan Kujundžić\nBEOGRAD – Prvi put je Srbija dobila indikativan vremenski okvir za pristupanje EU i zato može i treba da iskoristi ovu priliku, rekao je danas komesar za proširenje Johanes Han i dodao da su to dobre vesti za Srbiju i njene građane.\nHan je na pres konferenciji sa srpskim predsednikom Aleksandrom Vučićem, sa kojim je razgovarao više od sat i po, dan nakon usvajanja nove strategije proširenja EU, na Zapadni Balkan, rekao da nije slučajno sto je već danas došao u Beograd.\n“To pokazuje nasu posvećenost pristupanju EU. Prvi put je Srbija dobila indikativan datum i u tom smislu ima realnu perspektivu u EU i jedinstvenu priliku da to iskoristi, naravno uz instrumente i strateske ciljeve pristupanju. Šansa lezi u rukakama Srrbije i ona to treba da iskoristi”, porucio je.\nSada, kako je primetio, međutim, ne samo da može da se kaže da postoji perspektiva učlanjenja, već da je “to najbolja prilika i najbolja perspektiva za građane Srbija”.\nZato su, primetio je, opravdani svi napori koji se čine, ali je ponovio već poznati stav EU da neće uvoziti bilateralne sporove.\n“Srbija mora da reši i nesumnjivo primeni pravno obavezujući sporazum o stabilizaciji s Kosovom i sve sto možemo uradićemo da pomognemo, kao i u resavanju drugih pitanja, pograničnih pre svega, sa susedima”, poručio je.\n“Srbija ima možda najznačajniju ulogu i svi napori će doneti prve rezultate, a to je i puna normalizacija odnosa s Kosovom”, rekao je Han, najavljujući da će sutra o svim tim pitanjima razgovarati s opozicijom, medijima, civilnim sektorom, a za kraj meseca najavio novu posetu Srbiji zajedno s Junkerom, da, kako je rekao, zajedno izrazimo posvećenost Unije priključenju”.\nPosebno je pomenuo da se problemi moraju rešavati u saradnji i sa susedima u regionu, navodeći pri tome da je saradnja pojedinačno zemalja s Unijom dobra, ali da upravo izostaje međusobna saradnja.\nTako je, naveo i primer da je za poslednjih deset gpodina trgovisnka razmena zemalja regiona s EU udesetostručena, ali da gotovo ni za za evro nije povećana između država regiona.\n“Zato saradnja unutar regiona i jeste najvaznija imajući u vidu zajednički cilj pristupanja”, naveo je Han, primetivši da oni koji su brzi u tom procesu treba za to da dobiju i određene zasluge.\nSrbija je, poručio je, trenutno jedna od predvodnica i može da posluzi kao primer, te je “važno imati to na umu”.\nReforme, će, međutim, dodao je, biti teske, jer proces pristupanja nije lak, ali će, dodao je, EK uvek biti uz Srbiju za podršku.\n“I da naglasim snaznu podrsku i posvećenost, vratiću se do kraja meseca s Junkerom, da zajedno izrazimo posvećnost Unije priključenju”, poručio je Han.\nMiščević: Srbija do 2023. da završi pregovarački proces\nAnalitičari: U paketu sa regionom u EU, loše po Srbiju\nSSP: SNS promenom Ustava pokušava da sprovede čistku u sudstvu\nEWB 05. 01. 2021. 12. 01. 2021.\nPrema Izveštaju Evropske komisije, dobar napredak lokalne samouprave\nTanjug 11. 06. 2019.


Dragan Micić: Nikada bliži rešenju problema otpadnih voda na Vlasini - JuGmedia\nPomoćnik predsednice opštine Surdulica za komunalnu infrastrukturu Dragan Micić, diplomrani arhitekta sa dugogodišnjim iskustvom, ocenjuje u razgovoru za JuGmediu da se bliži početak kraju problema nedostatka kanalizacionog i vodovodnog sistema na Vlasini, što je uslov za investiranje i dalji razvoj turizma na tom području.\n„Dugo se priča, ali po prvi put stičem utisak i bukvalno sam ubeđen u to da je ovo prva prava šansa da se to u par nekoliko godina izgradi“, iznosi Micić svoj stav na osnovu činjenica.\nVlasina sa Vlasinskim jezerom proglašena je uredbom Vlade Republike Srbije 11. aprila 2006. godine predelom izuzetnih odlika prve kategorije pod imenom “Vlasina”, koji obuhvata površinu od 12.740,90 hektara, nadležni u opštini Surdulica su te iste godine počeli da rade na projektu za uređenje tog prostora, važnog za razvoj turizma, i završili ga dve godine kasnije.\n„Sam projekat koji je rađen od strane Građevinsko arhitektonskog fakulteta u Nišu je bio negde oko 250.000 evra, a cela investicija na izgradnji takozvane turističke infrastrukture, koja bi omogućila nesmetani razvoj turizma na području Vlasine, onako kako je to utvrđeeno osnovnim razvojnim planovima i Srbije i regiona i opštine Surdulica, iznosi negde, po Studiji izvodljivosti, oko 24 miliona evra“, objašnjava Micić.\nTo su potrebna sredstva, dodaje, koja bi bila uložena u izgradnju kanalizacionog sistema, vodovodne mreže, putne mreže i ostale prateće infrastrukture u smislu telekomunikacione infrastrukture, ulične rasvete, na primer, i svake druge.\nU godinama koje su usledile davana su velika obećanja i sa vrha države o preporodu Vlasine, ali je tek ove godine Vlasina, odnosno, opština Surdulica ušla u program Vlade Srbije koji nosi naziv „Čista Srbija“. Govori se o prvih 10 miliona evra.\n„U startu tog programa, jedan od ključnih problema ovog područja je izgradnja kanalazicacionog sistema koji bi omogućio dalji razvoj turizma ovog područja. Da bi potencijalnom investitoru ponudli lokaciju, prethodno morate da stvorite takozvanu infastrukturu pogodnosti ili prednosti koju daje ta investicija. Ni jedan investitor neće doći da gradi ako nema pristupne puteve, rešeno vodosnabdevanje, ako nema problem evakaucije otpadnih voda, u današnje vreme obezbeđen pristip internetu i drugim komunikacijama“, naglašava i dodaje da se u međuvremnu dosta radilo na putevima koji vode do Vlasinskog jezera iz skoro svih pravaca.\nInače, projekat koji je rađen u periodu od 2006. do 2008. godine, još je aktuelan jer je on dao ključno tehničko rešenje kanalizacionog sistema na Vlasini, koji se sastoji od dva poluprstena kanalizacije. Od severnog i od južnog poluprstena.\n„To je tehničko rešenje koje je na neki način iznuđeneo karakteristikama terena. Severnim prstenom je obuhvaćeno naselje Vlasina Rid, a južnim sabirnim kanalizacionim sistemom obuhvaćena su naselja Vlasina Okruglica i Vlasina Stojkovića, koje su na većoj nadmorskoj visini od Vlasine Rida. Sama izgradnja ova dva kanalizaciona poluprstena sa postrojenjima za preradu otpadnih voda, treba da košta negde oko 10 miliona evra“, naglašava Micić.\nI baš taj deo je ušao u program Vlade Republike Srbije „Čista Srbija“, deo koji obuhvata izgradnju kanalizacionog sistema na Vlasini.\nNa tenderu je već izabrana kineska firma CRBC.\n„Mi smo u fazi revizije tehničke dokumentacije jer smo sve prethodne stvari uradili. Utvrdili smo javni interes za izgradnju kanalizacionog sisetama. Ovde je Vlada donela posebnu odluku i taj sistem je dobio prioritet u izgradnji. Tu se neće sprovoditi kompletan postupak eksproprijacije s obzirom da se radi o vrlo značajnom projektu, možemo da uđemo u posed, a da naknadno rešavamo imovinsko pravne odnose, što bitno olakšava izgradnju ovakvih infrastrukturnih projekata“, priča Micić.\nUtvrđen je javni interes, postoji odgovarajuća planska dokumentacija na nivou plana detaljne regulacije za lokaciju otpadnih voda sa područja Vlasine, kao i idejni projekat kanalizacionog sistema.\n„Ostaje samo da se urade glavni projekti za izgradnju koji podrazumevaju dva sistema za preradu otpadnih voda i kompletnog sabirnog sistema sa primarnim i sekundarnim kolektorom i kanalizacijom“, zaključuje Dragan Micić, koji je ranije bio direktor Direkcije za izgradnju u opštini Surdulica.\nOvaj medijski sadržaj sufinansiran je od strane opštine Surdulica. Stavovi izneti u podržanom medijskim projektu nužno ne izražavaju stavove organa koji je dodelio sredstva.\nSurdulica projekat 2020


19.04.2020 u 19:26\nU KC Vojvodina izlečena porodilja od koronavirusa\nNOVI SAD – Iz KC Vojvodine danas je porodilja, koja je izlečena od koronavirusa, otpušena sa novorođenčetom koje je došlo na svet 15. aprila, izjavila je direktorka KC Vojvodine Edita Stokić. „Ona je rodila zdravo muško dete pre četiri dana, danas su otpušteni, majka je bila u dva navrata negativna na testovima kao i beba, tako da su mogli da napuste bolnicu”, rekla je dr Stokić za televiziju Pink. Ona ističe da ipak mora postojati oprez i da se nastavi sa merama izolacije i zabrane kretanja koje je prepisala struka. „Sada sa dobrim vestima pažnja ne sme da nam popusti”, rekla je dr Stokić, dodajući da moramo da poštujemo preporuje epidemiološke službe, prenosi Tanjug. Stokić ističe da se 150 pacijenata leči u Korona centru, i 191 u privremenoj bolnici na Sajmu, i navodi da se


HomeVestiOd aprila nove avio-linije između Srbije i Francuske\nTakođe, kako navode, Air Serbia uvodi i sezonske letove ka Nici, a Wizz Air će od juna povezati letovima Beograd i drugi po veličini grad u Francuskoj – Lion.\nNovim avio-linijama svakako će doprineti, navodi TOS, rast broja francuskih turista u Srbiji – od 2011. godine je skoro udvostručen, a taj pozitivni trend rasta konstatovan je i u ovoj godini.\nPrema podacima Republičkog zavoda za statistiku, u 2018. godini broja francuskih turista porastao je za 18 odsto u odnosu na godinu lane.\nRast dolazaka francuskih turista u Srbiji od 2011. godine je gotovo udvostručen, a njihov dolazak nastavlja se i početkom ove godine, saopštio je TOS.\nPovećanju broja turista iz Francuske doprinelo je, kako piše, kontinuirano i višegodišnje promovisanje Srbije preko oglašavanja na najposećenijim turističkim portalima, televizijskim spotovima i posebnim reportažama emitovanim na francuskim televizijskim kanalima – TV5 Monde, France 24, France 2, France 5.\nTakođe, studijske posete za francuske organizatore putovanja i novinare rezultirali su brojnim objavama u najčitanijim medijima u Francuskoj – Le Monde, Le Figaro, Le Parisien, Libération, Version Femina, Grazia, Madame Figaro…\nOsim toga, nakon višegodišnje pauze TOS će u 2019. ponovo nastupiti na vodećem francuskom poslovnom sajmu IFTM Top Resa, početkom oktobra.\nDelegacija SNS na Političkoj skupštini Evropske narodne partije


Rusi šampioni u 2010. godini\nDatum kreiranja: nedelja, 02 januar 2011 23:11\nPočetkom prošle godine, 65-godišnji direktor Ruske federalne svemirske agencije „Роскосмос“, Anatolij Nikolajevič Perminov, izjavio je državnoj novinskoj agenciji РИА „Новости“ da će prema planu za 2010. i 2011. godinu Rusi ukupno lansirati 43 svemirske letilice. Prema njegovim rečima, tokom 2010. Rusija je trebalo da napravi i lansira 16 svemirskih letilica, dok će ostalih 27 biti dovršeno i poslato u kosmos tokom 2011. godine.\nDo kraja ove, već protekle 2010. godine, i posle 31 uspešnog svemirskog hica, Rusija je poslala više misija u Zemljinu orbitu nego li Sjedinjene Države i Kina zajedno. Nažalost, nagomilani problemi (uglavnom, ali ne i samo, finansijski) odložili su lansiranja brojnih ruskih satelita nove generacije u 2011. godinu. Početkom decembra, kvar na raketi „Протон-М“ (i pad gornjeg stepena „ДМ-03“ i tri satelita Uragan-M/GLONASS) raspršio je davno najavljivane ruske planove o kompletiranju sopstvenog satelitskog navigacionog sistema (GLONASS), a u masovnim medijima pokrenuo priče o korupciji i nepotizmu u „Роскосмосу“, što je agencija ljutito demantovala. Posledice te nesreće naterale su svemirske zvaničnike da za nastupajuću godinu odlože uvođenje potpuno novog navigacionog sistema, kao i povratak nacije na globalni vremenski monitoring („Електро-Л“). Agencija je to kašnjenje opravdavala potrebom za dodatnim testiranjima, dok je prema kritičarima, potez izazvao samo paniku i ništa drugo, sem par nedelja dugo odlaganje priprema za naredno lansiranje. Raketa „Протон“ se vratila na lansirni poligon 27. decembra, i izvela 12 lansiranja u 2010. godini – rekord koji nije oboren već decenijama.


Cvijanović: Srpska predstavljena u najljepšem svjetlu – ASinfo Portal\nNOVI SAD – Predsjednik Republike Srpske Željka Cvijanović istakla je večeras u Novom Sadu da je Srpska u prethodnih osam dana predstavljena u svom najljepšem svjetlu u 11 lokalnih zajednica širom Srbije, od Subotice i Novog Sada, preko Beograda, Kragujevca i Kraljeva, pa sve do Niša.\n“Novi Sad je večeras u znaku Republike Srpske jer u ovom prelijepom gradu na Dunavu svečano zatvaramo tradicionalnu manifestaciju `Dani Srpske u Srbiji`.\nPredstavništvo Republike Srpske u Srbiji ove godine je deveti put uspješno organizovalo manifestaciju čiji je cilj promocija naših privrednih, investicionih, kulturnih, turističkih i drugih potencijala”, naglasila je predsjednik Republike Srpske u obraćanju na svečanom zatvaranju manifestacije “Dani Srpske u Srbiji”.\nOna je ocijenila da posebno raduje činjenica što su svakim koncertom ili predstavom umjetnika, promocijom planina, banja ili privrednih potencijala, kao i svakim susretom predstavnika zbratimljenih gradova sa dvije strane Drine, Srbija i Srpska sve bliže i sve snažnije povezane.\n“U tome se, zapravo, ogleda najveći značaj ove manifestacije jer je naš strateški cilj – jedinstvo i povezivanje sa Srbijom. Važno je i na ovom mjestu podsjetiti da su saradnja, kao i nivo političkog razumijevanja između Srbije i Srpske danas veći nego ikada u prošlosti. Na ponos naših građana može da bude ono što smo zajednički realizovali u prethodnih nekoliko godina, a biće svakako i ono što ćemo u narednom periodu uraditi”, navela je Cvijanovićeva.\nOna je pojasnila da tu prevashodno misli na realizaciju zajedničkog energetskog megaprojekta “Buk Bijela”, kao i na izgradnju trebinjskog aerodroma i auto-puta Banjaluka-Beograd, koji će biti žila kucavica infrastrukturne integracije.\n“Neophodan uslov za realizaciju naših ambicioznih planova jeste očuvanje mira, stabilnosti i podsticajnog okruženja za rast i razvoj. Spremni smo da maksimalno doprinesemo tom cilju, iako smo svjesni da širom regije postoje i oni na čijoj se listi prioriteta nalaze opstrukcija i širenje mržnje, umjesto mira, stabilnosti i saradnje. Bez obzira na destruktivno okruženje, mi imamo svoj put sa kojeg nećemo skrenuti. Nastavićemo da zajednički obilježavamo značajne datume iz prošlosti i povezujemo se infrastrukturno i na svaki drugi način”, istakla je Cvijanovićeva.\nOna je ukazala da je mnogo izazova pred Srpskom i Srbijom i da je zbog toga važno da ostanu snažne, jedinstvene i okupljene oko svojih nacionalnih interesa.\n“Zbog toga pozdravljam svaku inicijativu koja nas približava i ujedinjuje, a jedna od najznačajnijih je svakako ova tradicionalna manifestacija, koju večeras svečano zatvaramo u srcu Novog Sada”, naglasila je predsjednik Republike Srpske.\nOna je zahvalila Predstavništvu Republike Srpske u Srbiji, kao i svima drugima koji su doprinijeli tome da ovogodišnji “Dani Srpske u Srbiji” budu uspješno organizovani.\nHvala pokrajinskim vlastima i divnoj Srpskoj Atini, koja nas je večeras ugostila. Živjela Republika Srpska! Živjela Srbija!”, poručila je predsjednik Republike Srpske.\nTAGOVICvijanovićnajnovijesrpska predstavljenasvjetluu najljepšem svijetu


Zaštitnik: Policija na protestima u julu nezakonito primenjivala silu prema pojedinim građanima | Insajder\nZaštitnik: Policija na protestima u julu nezakonito primenjivala silu prema pojedinim građanima\nZaštinik građana utvrdio je da je policija tokom protesta u julu u Beogradu i Novom Sadu nezakonito koristila sredstva prinude prema pojedinim građanima. U odgovorima Insajderu Zaštinik navodi da je nakon izvršene provere utvrdio i da Sektor unutrašnje kontrole MUP, osim u jednom slučaju, nije utvrdio individualnu odgovornost policajaca. Zaštitnik građana kontrolisao je pravilnosti i zakonitosti rada MUP-a na osam primera policijske brutalnosti, u periodu od 8. do 11. jula 2020. godine tokom protesta građana.\nZaštitnik građana Foto: Insajder\nZaštitnik građana je, kako navodi, postupao po sopstvenoj inicijativi na osnovu video snimaka sa društvenih mreža i onih koje je dobio od građana. Utvrdio je i da policajci nisu imali vidno istaknute identifikacione oznake što su u obavezi.\nSedam meseci nakon protesta sve preporuke Zaštitnika odnose se na buduće postupanje MUP-a. Tako, Zaštitnik građana Zoran Pašalić za Insajder navodi da je povodom utvrđenih činjenica MUP-u preporučeno da resorni ministar, direktor policije i načelnici policijskih uprava “ubuduće sprovode delotvornu istragu, utvrđuju individualnu odgovornost i sankcionišu odgovorne službenike”.\n“Preporučeno je i da Sektor unutrašnje kontrole u budućem radu odmah po saznanju da je došlo do nezakonitog postupanja na štetu prava građana preduzima sve radnje usmerene na otkrivanje odgovornih policijskih službenika”, navodi se u odgovorima Zaštitnika.\nZaštitnik građana u preporuci MUP-u naveo je i da bi trebalo kontinuiranim obukama obezbediti da svi policajci prilikom primene ovlašćenja postupaju u skladu sa zakonom i da obezbedi da svi policijski službenici prilikom obezbeđenja javnih skupova i primene policijskih ovlašćenja prema građanima imaju vidno istaknute identifikacione oznake.\nPostupke kontrole zakonitosti i pravilnosti rada Ministarstva unutrašnjih poslova Zaštitnik građana je pokrenuo u julu prošle godine kada je iz te institucije saopšteno da policija nije sistemski koristila prekomernu silu prema učesnicima protesta, a da će biti izvršena kontrola u pojedninim slučajevima.\nZaštinik građana ne navodi konkretne slučajeve na koje se kontrola odnosila, ali je jasno da je nekoliko primera policijske brutalnosti kroz vesti obišlo svet.\nNajpoznatiji je snimak koji je nevladina organizacija A11 objavila je na svom Tviter nalogu, a na kome se vidi kako policija brutalno prebija jednog od demonstranata u ulici Kralja Milana u Beogradu.\nPrebijanje tri muškarca na klupi u parku video se u živom uključenju televizije N1. Zbog sumnji na policijsko zlostavljanje demonstranata, Beogradski centar za ljudska prava (BCLjP) podneo je krivične prijave Prvom osnovnom tužilaštvu, a jedna od njih se odnosi na snimak na kojem se vidi da su policajci tukli trojicu muškaraca koji nisu pružali otpor, već su sedeli na klupi. Iz Prvog osnovnog tužilaštva tada je za Insajder rečeno da će po prijavama postupati u redovnoj proceduri i da će od Sektora unutrašnje kontrole MUP-a biti zatraženo da utvrdi identitet policajaca koji su tukli demontrante, koji su se u tada vodili kao NN lica.\nKrvničko prebijanje 3 mladića koja mirno sede na klupi! pic.twitter.com/Gqgd6AUmOT\nJedini slučaj u kome je utvrđen identitet policajca koje primenio prekomernu silu je rušenje dečaka sa bicikla tokom protesta u Novom Sadu.\nNi novinari nisu bili pošteđeni pa je tako agnecija Beta saopštila i da su policajci tukli reportera Bete Žikicu Stevanovića i kamermane Luku Pređu i Relju Pekića, iako su se uredno legitimisali kao novinari.\nNevladine organizacije protiv policije su podnele desetine prijava Prvom osnovnom tužilaštvu koje su se odosile na brutalnost policije prema građanima, ali do sada nijedna nema epilog.


crvena zvezda – Kladjenje.rs\n20 Decembra, 2019 Kapiten\n18 Decembra, 2019 Kapiten\nTip dana košarka: Crvena zvezda vs Baskonia, mogu li crveno beli da iskoriste krizu gostiju iz Vitorije?!\n12 Decembra, 2019 Kapiten\nCrvena zvezda i Baskonija igraju jako bitan meč, iako je i dalje rana faza sezone. Crveno beli su vezali nekoliko odličnih utakmica u Evroligi i samim tim su se uključili u borbu za mesta koje […]\n8 Decembra, 2019 Kapiten\nTip dana košarka: EA7 Olimpia Milano vs KK Crvena zvezda, crveno beli idu u goste “manekenima”.\n5 Decembra, 2019 Kapiten\nMnogo turbulencija u Evroligi ove sezone, koje su prouzrokovane brojnim povredama i nešto slabijim formama najboljih ekipa. Jedan od boljih primera ove godine je ekipa Armanija koja je uspela da napravi jedan odličan tim, a […]\nTip dana košarka: Crvena zvezda vs Valencia, crveno beli sa novim trenerom imaju novi “početak” sezone!\n28 Novembra, 2019 Kapiten\nCrvena zvezda je sastavila dobar tim pred ovu sezonu, ali nisu pokazali kvalitet do sada. Loša forma uzrokovana je povredama bitnih igrača, ali ono gde je naveći problem, jesu pojačanja. Gist i Braun su dovedeni […]\n21 Novembra, 2019 Kapiten\nTip dana košarka: Alba vs Crvena zvezda, crveno beli u paklenom ritmu ove nedelje!\n19 Novembra, 2019 Kapiten\nSerija teških utakmica se nastavlja kada je Crvena zvezda u pitanju. Posle dva teška meča i poraza od Asvela i Partizana, sada ih očekuje duplo kolo Evrolige i dva gostovanja. Prvo u Berlinu, kada gostuju […]\n17 Novembra, 2019 Kapiten\nPartizan i Crvena zvezda se sastaju po prvi put ove sezone u okviru ABA lige, a domaćini su crno beli. Dva tima ulaze u ovu utakmicu posle poraza u evropskim takmičenjima. Partizan je poražen od […]\n15 Novembra, 2019 Kapiten\nTip dana: Crvena zvezda vs Igokea, crveno beli žele nastavak dobre serije u ABA ligi!\n11 Novembra, 2019 Kapiten\nCrvena zvezda je imala baš naporan raspored na početku ove sezone, što se poklopilo sa nekim lošim rezultatima. To je rezultovalo odlaskom trenera Tomića i njegov pomoćni trener Gavrilović sada je na čelu crveno belih. […]\n7 Novembra, 2019 Kapiten\n17 Oktobra, 2019 Kapiten\n1 Oktobra, 2019 Vlajko


Vučić: Nikoga neću smeniti pod pritiskom - KRIK\nAleksandar Vučić na RTS-u (printscreen)\nPremijer Aleksandar Vučić rekao je da će Siniša Mali „teško ostati na mestu gradonačelnika“, ali da neće biti smenjen.\nIako je najavio odgovore u vezi sa smenom gradonačelnika Beograda Siniše Malog zbog učešća u rušenju u Hercegovačkoj ulici, premijer Aleksandar Vučić ostavio je javnost u nedoumici – da li će Mali biti smenjen ili ne.\nGostujući u emisiji „Upitnik“ na RTS-u Vučić je podsetio da je on ranije kao odgovorne za rušenje u Savamali označio najviše organe gradske vlasti, ali i da ih „ne bi kudio da su to uradili u po bela dana“.\n„Nažalost oni su to uradili u vreme kad se to ne radi i zato će imati političke posledice. Nećemo da čekamo pravosnažne presude, dovoljno je da tužilaštvo ukaže na neke stvari i mi ćemo tog trenutka da reagujemo. U tom smislu pozicija Malog nije laka“, rekao je Vučić ali odmah potom dodao i da nema nameru da Malog smeni sa pozicije prvog čoveka glavnog grada.\nOn je poručio da je teško da će Siniša Mali još dugo biti na tom mestu, ali rekao da se ne bavi „skidanjem glava“ i da neće nikoga smeniti pod pritiskom.\n„Mali svakako neće biti kandidat za gradonačelnika stranke koju vodim. Siguran sam da ima još mnogo toga što može da radi jer je pokazao da je uspešan da je dobar menadžer. Ali, stvorena je atmosfera gde moraš da platiš tu vrstu političke cene“, rekao je Vučić, još jednom ne precizirajući da li će Mali ostati bez funkcije.\nKomentarišući intervju koji je bivša gradonačelnikova supruga Marija Mali dala za KRIK, Vučić je rekao da je ona zloupotrebljena u političke svrhe.\n„Ko su ljudi koji su upotrebili i zloupotrebili bivšu ženu koja je u sukobu oko starateljstva sa svojim bivšim mužem za političke izjave. To se nikada nije radilo. To nikada niko u Srbiji nije uradio. Mogu da razumem novinare KRIK-a, dobili smo ekskluzivu, ali sve one druge koji koriste i zloupotrebljavaju za političke obračune, to je dno dna“.\nPodsećamo, bivša supruga gradonačelnika Marija Mali je u intervjuu za KRIK rekla da se Siniša Mali pohvalio da je organizovao rušenje „nekih barakica, kolibica“ u Savamali.\nKako je navela, Mali je rekao da je „imao problem“ i da su došli ljudi usred noći i malo tamo nešto polupali“. Po njenim rečima on je imao je zadatak da očisti taj prostor jer je ispregovarao sa Arapima da tu izgrade „Beograd na vodi“.\nfebruar 16, 2017 u 10:51\nMa nije Beograd na vodi delo Malog nego Vučića pa je i rušenje njegov nalog.\nfebruar 16, 2017 u 17:00\nA što si čekao, i još čekaš, da ga skloniš? Da bi dokazao svoj inat, kako niko neće uticati na tvoje odluke, pa komandati su ti u MMF…\nfebruar 17, 2017 u 08:51\nkakav cirkus njega mora da pita tužioc koga će da hapsi.\nfebruar 18, 2017 u 14:26\nGospodine Vucicu bilo bi najbolje da pokazete koliko ste Veliki i da i sami podnesete ostavku posto ste o svemu ovomne znali i pre nego sto je saznala javnost.\nDobar menadzer nije onaj koji do rezultata dolazi tako sto rusi i unistava tudje zivote…I jos jedna poruka za sve koji su u ovome ucestvovali…vreme je pokazalo da\nzlocinci na kraju moraju da odgovaraju za svoja nedela. Vladajuca klika je pokazala da tu lekciju jos uvek nije naucila jer se na svojim trenutnim pozicijama osecaju


Stenogram Tegeltijinih odgovora demantovao Borenovića - Sve o Srpskoj\nStenogram Tegeltijinih odgovora demantovao Borenovića\nMANDATAR ZA SASTAV SAVJETA MINISTARA BiH NIJE REKAO DA GA NE OBAVEZUJU STAVOVI NS RS\nPREDSJEDAVAJUĆI Savjeta ministara BiH Zoran Tegeltija rekao je na sjednici Komisije za izbor Savjeta ministara da će zastupati stavove institucija kojima rukovodi i one odakle dolazi.\nStenogram sa sjednice ove komisije objavila je sinoć Radio-televizija Republike Srpske, čime su demantovane tvrdnje predsjednika PDP Branislava Borenovića da je Tegeltija rekao da ga ne obavezuju stavovi i zaključci Narodne skupštine.\n„Valjda je svima jasno da zaključci Narodne skupštine Republike Srpske obavezuju Skupštinu i institucije Srpske. Narodna skupština Republike Srpske nikada sama ne može nametnuti zajedničkim institucijama svoje zaključke, niti odluke, već da se politikom konsenzusa pokuša postići dogovor o nekim temama“, rekao je Tegeltija na sjednici ove komisije.\nOn je ranije izjavio da se ne može desiti da neće poštovati odluke Narodne skupštine.\n„Nikada nisam rekao da me ne obavezuju zaključci Narodne skupštine. Nikada se ne može desiti da neću poštovati odluke Narodne skupštine, a ono što sam rekao jeste da Skupština ne može sama sprovesti odluke i zato govorimo o konsenzusu u BiH o zajedničkim temama“, rekao je Tegeltija.\nTagoviBranislav Borenović Zoran Tegeltija PDP Savjet ministara


KUDA IDE EVROPA I GDE JE TU SRBIJA? Krah Makrona, uspon Salvinija i Pirova pobeda desnice, ONI SE IPAK NEĆE PITATI\nNajdžel Faraž, Foto: Prentscren / EU / Tviter / Goverment FRA\nMožda i ključni zaključak izbora je propast prognoza da populistička desnica preuzima Evropu, te činjenica da uspon ovih politika u nekolicini bitnih evropskih država ne pokazuje tendenciju rasta koja bi se u skorijem periodu proširila na čitav kontinent\nObjavljeno: 27.05.2019. 22:00h\nIzbori za evropski parlament, koji su održani u 28 zemalja od četvrtka do sinoć, završeni su i analitičari polako svode rezultate. S obzirom na diverzitet evropskih politika i turbulentan period koji je Evropska unija proživela od prethodnih izbora 2014. do 2019. godine, nije lako doći do nedvosmislenih zaključaka o smeru u kome se kreće Evropa i njen glomazan političko-birokratski mehanizam. No moguće je uočiti određene tendencije u ključnim zemljama EU, koji će se u narednom periodu reflektovati i na odnose snaga među zemljama-članicama.\nOvogodišnji evropski parlamentarni izbori imali su izuzetno veliku izlaznost u poređenju sa prethodnim - čak 50.5% "Radi se o skoku od osam odsto u odnosu na izlaznost iz 2014. godine. U pitanju je izlaznost koja je najveća u poslednjih 20 godina i predstavlja prvi značajni skok u izlaznosti od prvih evropskih izbora održanih 1979. godine”, izjavio je portparol Evropskog parlameta Žaume Duk.\nTradicionalne političke partije ostvarile su slabije rezultate nego ranije, ali će i dalje imati ubedljivu većinu i moći će da kreiraju zvaničnu evropsku politiku. Prema preliminarnim rezultatima, proevropske partije će imati 493 od 751 mandata u EP. Mandati koje su tradicionalne stranke izgubile pripašće Zelenima i krajnje desnim i populističkim strankama.\nItalijanski premijer Mateo Salvini foto: Profimedia\nSve Pirove pobede desnice\nOči čitave Evrope bile su uprte u Veliku Britaniju, koja je već mesecima opterećena neuspešnim okušajima premijerke Tereze Mej da izdejstvuje domaću podršku za "meki Brexit". U takvim okolnostima, veliki trijumf Najdžela Faraža nije bio preterano iznenađenj Od ukupno 64 poslanička mesta, njegova partija osvojila je 28, Liberalne demokrate 15, Laburistička stranka 10, Zeleni sedam mesta, Torijevci tri i Partija Velsa jedno mesto. U svojim prvim izjavama, Faraž je upravo insistirao na njegovoj većoj ulozi u pregovorima oko Brexita i unutrašnjoj političkoj koristi od ove pobede, koju bi materijalizovao "tvrdim izlaskom" iz EU do kraja oktobra.\nStranka Liga Matea Salvinija u Italiji dobila je 33% glasova, što je drastičan skok u odnosu na 6% sa izbora 2014. godine, te uz dobar rezultat Pokreta 5 zvezdica (17 posto) pokazuje tendenciju učvršćivanja desnice u ovoj zemlji. U francuskoj je, sada već očekivano, stranka Nacionalno okupljanje Marin Le Pen porazila stranku Emanuela Makrona. Međutim, njegov poraz nije i katastrofa, po oceni Fajnenšel Tajmsa, koji navodi da politički analitičari ukazuju da je razlika izmedju Nacionalnog saveza i Makronove Republike u pokretu mala i da je zapravo stranka Le Pen dobila nešto manje glasova nego na prethodnim evropskim izborima 2014. Za Nacionalno okupljanje Marin le Pen glasalo je 5.3 milona Francuza, a za Makronovu partiju 5.1 milion.\nViktor Orban na glasanju foto: Profimedia\nKonačno, desničarska scena Evropske unije je poslednjih godina nezamisliva bez Viktora Orbana i njegove stranke Fides.Ova partija je prethodnih godina stekla značajnu popularnost otporu politici Angele Merkel po pitanju imigranata, te zahvaljući činjenici da je upravo na njenim granicama sprovedena restriktivna imigraciona politika, koju podržavaju desničari širom Evrope. Fides je osvojio 13 od ukupno 21 mađarskog mesta u parlamentu EU, učvrstio svoju poziciju u zemlji i nastavio snažnu retoriku protiv imigracija, no u narednom periodu će biti ključno njihovo članstvo u širim evropskim savezima. Dosadašnje članstvo Orbanove stranke u grupaciji konzervativnih partija mnogi dovode u pitanje i povezuju ga sa mogućim priključivanjem grupaciji stranaka krajnje desnice, od čega će zavisiti eventualna preraspodela snaga u EU parlamentu.\nSvekupno su desničarske partije na evropskom nivou uspele da ostvare napredak, ali još uvek nedovoljno veliki da bi mogle da diktiraju formiranje vladajućih koalicija i promenu dosadašnjeg političkog diskursa.\nSlavlje "Zelenih" u Nemačkoj foto: Profimedia\nVeć dugi niz godina tradicionalne i konzervativne evropske partije gube na rejtingu, na račun krajnje levičarskih (Siriza, Podemos), ili krajnje desničarskih partija. Poslednjih godina su i česti slučajevi pobeda nesistemskih pokreta i pojedinaca, koji negiraju kompletno tradicionalno političko uređenje, poput najsvežijeg trijumfa komičara Volodmira Zelenskog na predsedničkim izborima u Ukrajini. Ekološke partije jesu deo tradicionalnog političkog sistema, ali su na talasu glasačke revoltiranosti uspele da se izdignu iznad margine do vrlo značajnih rezultata upravo na ovim evropskim izborima.\nTome su najznačajnije doprineli "Zeleni" u Nemačkoj, gde su druga partija po snazi sa čitavih 20% i gde su preskočili Socijaldemokratsku partiju (SDP). Analitičari ističu i solidne rezultate ekoloških stranaka u drugim evropskim zemljama te naglašavaju kako ovi glasovi uglavnom dolaze od mladih birača zabrinutih za globalno zagrevanje, čime ova tema dolazi u ozbiljan politički fokus.\nAleksis Cipras na glasanju foto: Profimedia\nPremijer Aleksis Cipras je prvi put od 2014. godine poražen na izborima, dok je primat preuzela Nova Demokratija sa prednošću od oko 8% u odnosu na Sirizu. Zanimljivo je da je njegova stranka ostvarila čak i neznatan rast u odnosu na evropske parlamentarne izbore 2014. godine, ali da to ipak nije bilo dovoljno za pobedu nad protivnicima u Grčkoj. Uprkos prividnoj stabilnosti rejtinga, do polarizacije je došlo u ostatku domaćeg biračkog tela, gde su se u tvrdoj borbi za treće mesto našli socijalistički KINAL (Pokret promene) i desničarska Zlatna zora (obe sa oko 7% glasova). Očekuju se posledice na lokalu: Cipras, čiji mandat ističe u oktobru, rekao je da će se sastati sa predsednikom Grčke kako bi razmotrili raspisivanje vanrednih izbora odmah nakon što budu okončani lokalni izbori planirani za sledeću nedelju.\nAndrej Plenković foto: Profimedia\nMuke Plenkovića i HDZ-a\nU komšiluku - muk i razočaranje u redovima HDZ-a, koji je veliki gubitnik ovih izbora. Prema većini preliminarnih istraživanja, trebalo je da im pripadne oko 27% posto glasova, a zadržali su se na "tek" 22%, što je Jutarnji.hr prokomentarisao kao "debakl izbornih anketa". U Evropskom parlamentu Hrvatsku će predstavljati po četiri zastupnika iz HDZ-a i SDP-a te po jedan zastupnik Hrvatskih suverenista, Nezavisne liste Mislava Kolakušića, Živog zida i Amsterdamske koalicije.\nNepredvidiva politička budućnost Evropske unije\nNema dramatičnih, sudbinskih epiloga ovogodišnjih izbora. Štaviše, kao dominantan utisak moglo bi se istaći svojevrsno "ujednačavanje" političke scene, u kojoj su tradicionalne snage doživele blagi pad, i gde su desničari ostvarili umeren, ali (za njihove ambicije) nedovoljno veliki pomak. Uspon Zelenih je takođe doprineo ravnomernoj raspodeli političke moći, gde sada već imamo nekoliko različitih struja - od tradicionalnih do ekstremno desnih partija, od Zelenih do antisistemskih pokreta. S obzirom na činjenicu da EU čini 28 zemalja, koje se u poslednjih pet godina suočavaju sa brojnim izazovima, od imigrantske krize i nezaposlenosti do nepredvidive situacije sa Brexitom, (još uvek) nije realno očekivati da bilo koja politička opcija odnese potpunu prevagu.\nPremda su građani EU pokazali izuzetnu zainteresovanost za ovogodišnje izbore, to ne znači da će njihovi rezultati imati presudan uticaj na širu evropsku politiku. Već u prvim reakcijama na izbore, naročito desno orijentisani političari su pokušali da kapitalizuju svoje rezultate pritiskom na unutrašnjoj političkoj sceni. Frans pres ocenjuje da bi Salvini mogao da iskoristi trenutak da pokušava da organizuje prevremene parlamentarne izbore, Faraž vrši pritisak ka "tvrdom Brexitu", dok analitičari spekulišu o uticaju rezultata Zelenih u Nemačkoj na vlast Angele Merkel. Portparolka francuske vlade Sibe Ndijaj se već oglasila rečima da Emanuel Makron neće raspustiti donji dom francuske skupštine, nakon pobede desničarske stranke Nacionalno okupljanje na izborima za Evropski parlament u toj zemlji.\nMarin Le Pen foto: Profimedia\nMožda i ključni zaključak izbora je propast prognoza da populistička desnica preuzima Evropu, te činjenica da uspon ovih politika u nekolicini bitnih evropskih država ne pokazuje tendenciju rasta koja bi se u skorijem periodu proširila na čitav kontinent. Takođe, moglo bi se poentirati i utiskom da ni desnica ni levica više ne polažu neprikosnoveno pravo na "politiku anti-establišmenta" u Evropi, te da na tom spektru ima mesta za sve - od ekološki osvešćenih partija do komičara ili NGO levičarskih aktivista. Ovakva politička talasanja - ili njihovo odsustvo - možda nisu preterano uzbudljiva kako se činilo u predizbornim nagađanjima, no pomirljivo ćemo zaključiti da je "dosadna politika" u većem interesu običnog stanovnika Evrope od one koja je karakterisala neka istorijski turbulentnija vremena.\nKako će se ovo odraziti na Srbiju? Teško je predvideti u ovom trenutku, jer su neki srpski prijatelji trijumfovali (Orban i Salvini, koji je čak dao izjavu o srpskim šansama da se nađe u EU), neki su doživeli potpuni krah (Makron), neki će i dalje biti u vlasti, ali s manje uticaja (Angela Merkel).\nUtisak je da će i Evropa i dalje biti zabavljena sobom, uprkos privremenom zaustavljanju uspona esktremne desnice, a da sudbina Srbije zavisi pre svega od kosovskog čvora. Onako kako se on otpetlja biće jasnije kakva je naša sudbina u Evropskoj uniji.\nBONUS VIDEO: PRAVDA ZA JUTKU! PRAVDA ZA MARIJU! Oni su danas u žestokom klinču!\nEvropski parlamentarni izboriViktor OrbanNajdžel FaražMarin Le PenEmanuel Makron


Paketi - Blic Online\nČelsi Fer, desetogodišnjakinja iz Konektikata, tokom pandemije korona virusa poslala je više od 1.500 paketića mališanima koji borave u domovima za decu bez roditelja.\nMasovna akcija Mozzarta u okviru koje se nabavlja i isporučuje više od 10.000 paketa za pomoć naugroženijima od posledica pandemije KOVID - 19 realizovana je i u Kruševcu!\nAkcije podele pakete sa Zvezdom nastavak je realizacije paketa mera za najugroženije, koje je Mozzart pripremio neposredno po izbijanju vanrednog stanja. Mozzart je obezbedio preko 6.000 paketa pomoći koje volonteri ovog privrednog giganta distribuiraju širom Srbije, a deo toga danas su najstarijim zvezdašima uručili volonteri Mozzarta zajedno sa prvotimcima crveno-belih.\nIz budžetske rezerve predsednika Vlade Republike Srpske Radovana Viškovića izdvojeno je 50.000 evra (100.000 KM) za pripremanje paketa sa osnovnim životnim namirnicama koji će biti podeljeni socijalno ugroženim porodicama.\nPrvi paketi za 173 hiljade penzionera sa najvažnijim životniom namirnicama krenuće iz "Štark arene" već u četvrtak i oni će biti sukcesivno dostavljani opštinskim centrima za socijalni rad koji će vršiti distribuciju penzionerima čije su penzij niže od 30 hiljada dinara, najavio je zamenik gradonačelnika Beograda Goran Vesić gostujući na RTS.\nPredsednik beogradske opštine Zemun podelio je 85 bebi paketa roditeljima novorođenih Zemunaca, u okviru projekta ''Zemunska beba''.\nHrvatska pošta prestala je da dostavlja male pakete iz Kine, u kojoj se pojavio korona virus, tako da je trenutno više od 250.000 naručenih paketa na čekanju, prenosi Poslovni dnevnik.


Foto: Srna Novaković Bursać: Cilj bošnjačke politike relativizacija zločina njihove vojske\nSARAJEVO - Šef Kluba SNSD-a u Predstavničkom domu parlamenta BiH Snježana Novaković Bursać rekla je večeras Srni da je jedan od ciljeva bošnjačke politike da se "putem uopštavanja stvari relativizuju nesumnjiivo dokazani ratni zločini koje je počinila njihova vojska u proteklom građanskom ratu".\nPovodom saopštenja Ministarstva inostranih poslova u Savjetu ministara u kojem preporučuje državljanima BiH koji su "na bilo koji način bili uključeni u odbranu BiH od 1992. do kraja 1995. godine", da ne putuju u Srbiju, Bursaćeva je istakla da ovakva reakcija Ministarstva "koje se pretvorilo isključivo u provodioca bošnjačke politike, ima dva cilja i svaki je za osudu".\n"Jedan od tih ciljeva je da se putem uopštavanja stvari relativizuju nesumnjivo dokazani ratni zločini koje je počinila njihova vojska u proteklom građanskom ratu, a koji nažalost do sad nisu ni procesuirani, a kamoli da su dobili adekvatnu sudsku kvalifikaciju i kaznu", navela je Bursaćeva.\nOna je dodala da je "cilj sugerisanje moguće odgovornosti svih učesnika rata sa ciljem da se, ustvari, sakriju stvarni počinioci ratnih zločina".\n"Drugi cilj je da se pokuša urušiti ugled Srbije, a samim tim i njen uticaj u regionu jer im, naravno, nikako ne odgovara bilo čije budno praćenje primjene Dejtona i briga za ravnopravnost Republike Srpske", rekla je Bursać.\nPrema njenim riječima, o tome da sebi prisvajaju vođenje spoljne politike, postalo je suvišno i govoriti, "ali se mora napominjati da, kad razgradnja ustavne strukture ide iz njihovog smjera, ne bi trebalo da se čude reakcijama koje na to dolaze".\n"Sve su to njihovi dobro poznati i prozreni kvazipolitički potezi koji očito dobijaju nekakvo ubrzanje. Ovo je još jedan dokaz kakvu oni dobrosusjedsku saradnju zagovaraju i kako su doveli BiH do statusa nemoguće države", zaključila je Bursaćeva.\nBorenović: Skandalozni potezi Turkovićeve, nije dostojna pozicije\n14 sep 2021 @ 21:00\nCvijanović: Jačanje veza sa Srbijom i unapređenje saradnje ostaju prioritetni zadaci


Kvariti odnose sa Rusijom bi bilo političko samoubistvo\nIzvor: Radio Televizija Vojvodine, 11.Sep.2018, 11:04\nMinistar spoljnih poslova Ivica Dačić kaže da to što Srbija gradi dobre odnose sa Sjedinjenim američkim država ne znači da će da kvari odnose sa Rusijom, između ostalog zato što Rusija ima jaku poziciju u Ujedinjenim nacijama i sprečava ulazak Kosova u UN stavljanjem veta u Savetu bezbednosti.\n"Naš je >> Pročitaj celu vest na sajtu Radio Televizija Vojvodine << interes što bolji odnosi sa SAD. Međutim, politika se nekada odvija u talasima, a mi ne dozvoljavamo da nas talasi odnesu na drugu stranu. Ako gradimo dobre odnose sa SAD, ne znači da ćemo da kvarimo sa Rusijom", rekao je Dačić za TV Pink.\nRusija ima, kako kaže, jaku poziciju u Ujedinjenim nacijama i ona sprečava ulazak Kosova u UN stavljanjem veta u Savetu bezbednosti.\n"Ako Kosovo uđe u UN, tu više nema razgovora. Kvariti odnose sa Rusijom to bi bilo političko samoubistvo", naglasio je on.\nAko pregovori krenu u pozitivnom smeru 100 posto će potpisivanje toga biti u SAD\n"Ako ovo (pregovori Beograda i Prištine) krene u pozitivnom smeru da je moguće da dođe do nekog rešenja, 100 posto će potpisivanje toga biti u SAD. Ko je lud da ne uzme dobijenu poziciju, to je pozitivna stvar", rekao je Dačić.\n"Bez obzira da li će doći do trajnog rešenja, mi treba da pomažemo Srbe u deset opština. Ako tamo ne mogu da školuju decu, ako ne mogu da se zaposle, ako nemaju zdravstvenu zaštitu onda neće ostati tamo. Ako nema Srba nema ni srpskog Kosova", naglasio je Dačić.\n"Srbija je vratila pola milijarde dolara kredita jer smatra da je Kosovo Srbija. Njima(Albancima) to ne smeta. Onda vi ste platili kredite a imovina je naša", zaključio je Dačić.\nNeprimereno je porediti govore Vučića i Miloševića\nNeprimereno je porediti govore predsednika Srbije Aleksandra Vučića u Kosovskoj Mitrovici i nekadašnjeg predsednika Slobodana Miloševića na Gazimestanu, jer je potpuno drugačiji istorijski kontekst u kojem su ti govori održani, kazao Dačić.\n"Nećemo valjda da se ljutimo na nekog ako smatra da je Kosovo deo Srbije"\nMinistar Dačić izjavio je danas da stav Rusije po pitanju Kosova i Metohije nije u suprotnosti sa onim što Srbija radi.\n"Njihova pozicija je kao i naša, a to je očuvanje teritorijalnog integriteta Srbije i nepriznavanje jednostranih akata Prištine. Nije taj stav u suprotnosti sa onim što mi radimo", rekao je Dačić komentarišiću izjavu ambasadora Rusije Aleksandra Čepurina da KiM treba da se vrati u pravno i državno polje Srbije.\nDačić je naglasio da nema nikakvih razlika u stavovima Srbije i Rusije po pitanju Kosova i Metohije, te da Kosovo ne može da uđe u UN jer Rusija i Kina mogu da stave veto u Savetu bezbednosti.\n"Rusija je rekla da će podržati sve što srpska strana smatra da je u njenom interesu", rekao je Dačić i dodao da će Srbija nastaviti diplomatsku ofanzivu i pokušati da pronađe trajno rešenje.\n"Nećemo valjda da se ljutimo na nekog ako smatra da je Kosovo deo Srbije, pa i mi to smatramo. Mi ne odustajemo od naših opcija, ali tragamo za rešenjem", zaključio je Dačić.\nSrbija je tada imala državu, vojsku, policiju na KiM...\n"To jeste u književnosti, ali u vršenju vlasti trenutno ljudima treba da date odgovor na dnevno politička i dnevna životna pitanja sa kojima se susreću. Šta će Srbin iz Gračanice ili Štrpca, koje će tablice - Kosova ili Srbije da stavi, čije će dokumente da uzme", kazao je Dačić i dodao da se mora odgovoriti na pitanja u vezi zapošljavanja, socijanlne zaštite, zdravstva...\nPress: "ZA VAS JE MILOŠEVIĆ NOBELOVAC" Kako je Dačić optužio današnju opoziciju za ratove devedesetih\nTači neće posetiti Preševo, to je lažna vest\nIzvor: Blic, 11.Sep.2018\nMinistar spoljnih poslova Ivica Dačić kaže da to što Srbija gradi dobre odnose sa Sjedinjenim američkim državama (SAD) ne znači da će da kvari odnose sa Rusijom, između ostalog zato što Rusija ima jaku poziciju u Ujedinjenim nacijama i sprečava ulazak Kosova u UN stavljanjem veta u Savetu...\n11.Sep.2018: Radio Televizija Vojvodine


NEVEROVATNO Prekinuta još jedna KORONA ŽURKA od 70 ljudi u Novom Pazaru, uhapšen vlasnik kafića\nPripadnici MUP-a, Policijske uprave u Novom Pazaru su večeras u centru grada rasturili korona žurku od 70 ljudi, prenosi portal indeksonline.rs.\nOko 22 sata, u vreme kada bi i formalno trebalo da budu zatvoreni svi kafiću, u ulici Šabana Koče je zatečeno oko 70 ljudi.\nKako navodi Indeksonline.rs, odgovornom licu ovog ugostiteljskog objekta je po nalogu dežurnog tužioca određeno je policijsko zadržavanje do 48 časova.\nZAKLJUČAVANJE POČELO, A ONI LUMPUJU Komunalna policija prekinula KORONA ŽURKU u centru Beograda sa više od 70 LJUDI! (FOTO)\nObjekat je ispražnjen, a svi koji su bili unutra dobili su prijave od 5.000 dinara zbog kršenja epidemioloških mera, dok protiv pravnog lica sleduju kazne po Zakonu o zaštiti stanovništva od zaraznih bolesti.\nRanije danas, komunalna milicija rasturila je korona žurku od 70 ljudi u centru Beograda.\nNOVI PAZAR: Od korone preminuo jedan pacijent, dok je 9 na respiratorima\nRazbijena još jedna KORONA ŽURKA: Komunalna policija zatekla 15 ljudi u kafiću na Vračaru\nRazbijena još jedna KORONA ŽURKA U BEOGRADU: Policija zatekla 70 gostiju na živoj svirci, vlasnik ekspresno kažnjen (VIDEO)\nU okviru globalnog foruma o duvanu i nikotinu (Global Tobacco and Nicotine Forum - GTNF) održana je konferencija o konceptu smanjenja štete koja je, kako samo ime kaže, za cilj imala skretanje pažnje na načine kojima se može umanjiti šteta koju čovečanstvu nanosi konzumacija duvana u obliku pušenja klasičnih cigareta.\nPet automobila "fijat 500L" i dvosoban stan u Beogradu dodeljeni su u novom izvlačenju drugog kruga nagradne igre "Uzmi račun i pobedi 2020". Najvredniju nagradu, stan u naselju Zemunske kapije, dobila je Irena Stanojević iz Bačinaca.\nU Srbiji je dato više od četiri miliona vakcina protiv virusa korona, dok je 1.741.148 građana primilo obe doze vakcine.\nČUVAR STARIH SRPSKIH KUĆA Samouki slikar sa juga proda sve što naslika, ko god uđe u njegov atelje odmah se ORASPOLOŽI\nPalete jarkih i toplih boja na slikama Radoslava Jovića, poznatijeg po nadimku Ujkin Radanski, promene raspoloženje u momentu kada se prekorači prag ateljea u centru Leskovca.\nRade prodavnica, kafana i pošta, a autobus dolazi jednom dnevno: Nekad vrveo od života, Podgrmeč danas UMIRE U RUŠEVINAMA (FOTO)\n(UŽIVO) ĐOKOVIĆ - SONEGO Novak ispušta šansu za šansom, publika slavi u transu - polufinale je postalo neviđena drama!


DOBAR PRIMJER BOŠNJACIMA I PROBOSANSKI OPREDIJELJENIM POLITIKAMA\nOd pregovora o ostanku u sastavu Jugoslavije iz 1991. godine, koje su potencirali Alija Izetbegović i Kiro Gligorov, tadašnji predsjednici dviju republika, Makedonije i Bosne i Hercegovine, ove dvije zemlje mogu se pohvaliti da imaju izuzetno dobre odnose bez otvorenih pitanja, što je za balkanske prilike jedan od rijetkih pozitivnih primjera.\nKako bi se “odbranio” od negiranja i pritisaka iz regije, tadašnji premijer Makedonije Nikola Gruevski uložio je milione eura u rekonstrukciju Skoplja, koje je “ukrasio” različitim spomenicima koji simboliziraju određenu historijsku epohu Makedonije. Megalomanski projekt, osim što je građane Makedonije koštao izuzetno puno, nije naišao ni na odobravanje javnosti, te je samo još više zakomplicirao odnose s Grčkom. Dolaskom na vlast SDSM-a i njenog lidera Zorana Zaeva na vlast, Makedonija se okrenula dijalogu sa susjedima, pa i na svoju štetu, a sve zbog ulaska u NATO i početka pregovora o članstvu u Evropsku uniju.\nBugarska osporava makedonski jezik, kao i naciju, te nastoji da Makedonci izvrše određene reforme koje bi se odnosile na to da su makedonski jezik i nacija nastali tek od 1944. godine, tačnije, potrebno je revidirati određena historijska poglavlja. Zoran Zaev i saradnici imali su obećanja od nekih članica Evropske unije da će nakon promjene imena i ustupka učinjenih prema Grčkoj njihov put prema Evropskoj uniji biti znatno lakši, što se nije desilo.\nNakon što je postalo izvjesno da su vrata EU zatvorena za Sjevernu Makedoniju, Zoran Zaev je podnio ostavku na sve političke funkcije. Ranije je Zaev, također uslijed političkih pritisaka, planirao otići s premijerske pozicije, ali je u tim trenucima bivša njemačka kancelarka Angela Merkel insistirala da Zaev ostane na čelu Makedonske vlade. Posljednji neuspjeh SDSM-a i uzlazni uspjeh VMRO-a bio je definitivni kraj Zaeva. Pokušaji da VMRO uz pomoć utjecaja iz Bugarske i Rusije preuzme vlast ostali su bezuspješni, uprkos želji i Orbanove Mađarske da VMRO dođe na mjesto SDSM-a. Preuzimanje vlasti pomenute političke opcije značio bi povećan utjecaj Rusije u Makedoniji, te zastoj na evropskom putu kojem teže građani Sjeverne Makedonije. Prema informacijama analitičara, bivši premijer Sjeverne Makedonije Gruevski, koji se nalazi u egzilu u Mađarskoj, nadao se da bi uz pomoć zaštitnika Orbana i njegovih partnera iz Rusije i Bugarske mogao konačno započeti povratak u Sjevernu Makedoniju, što se ipak u konačnici nije desilo.\nBitno je napomenuti da srpski utjecaj u Sjevernoj Makedoniji poprima sve veći obim, kako prema VMRO, koja je sve bliža Vučićevom SNS-u, ali i kao podrška srpskoj političkoj opciji unutar zemlje. Srpski mediji također imaju veliki utjecaj na makedonsko društvo, što Makedonci, ali i drugi narodi smatraju štetnim po državu. Ipak, raduje činjenica da nesuglasice na relaciji dva najveća naroda u zemlji, Makedonaca i Albanaca, gotovo i da ne postoje.\nAdmir LisicaSjeverna MakedonijaDiplomatski odnosiGrčkaBugarskaZoran Zaev


Pogledajte šta Dodik NESTRPLJIVO radi dok Džaferović i Komšić gledaju na drugu stranu - E-index\nŠef Delegacije Evropske unije (EU) u BiH Lars-Gunnar Wigemark danas je članovima Predsjedništva BiH uručio dokument Evropske komisije, odnosno Mišljenje o aplikaciji BiH za članstvo u EU.\nWigemark je dokument prvo uručio predsjedavajućem Predsjedništva BiH Miloradu Dodiku, a odmah nakon toga Željku Komšiću i Šefiku Džaferoviću.\nFotoreporter portala Klix.ba zabilježio je trenutak kada Dodik odmah nakon preuzimanja nestrpljivo čita sadržaj dok Wigemark uručuje identičan dokument Komšiću i Džaferoviću te se fotografiše s njima.\nNakon uručivanja mišljenja članovi Predsjedništva BiH uputili su se na sastanak sa šefom Delegacije EU u BiH koji će danas obaviti razgovore i s predsjedavajućim Vijeća ministara BiH, a zatim s delegacijom Parlamentarne skupštine BiH.\nWigemark je danas u Sarajevu kazao kako je Evropska komisija dala Mišljenje o aplikaciji BiH za članstvo u EU i da su u njemu jasno navedeni jasni koraci koje je potrebno ispuniti. Kako kaže, mišljenje sadrži analizu stanja u BiH u odnosu na stanje EU.\nU dokumentu su obrađeni politički i ekonomski kriteriji, kao i sposobnost zemlje da preuzme obaveze. Wigemark je istakao da se u mišljenju navodi da bi se pregovori trebali voditi u trenutku kada se za to ispune uslovi te da će konačnu odluku o tome donijeti zemlje članice EU.


Novosti\t28.05.2018 21:46\nAdolescencija je prelaz iz detinjstva u odraslo doba koja, a, kako se slaže većina naučnika, traje od 13. do 19. godine. Australijski naučnici, ipak, kažu da je to ograničenje suviše restriktivno, jer zbog napretka u ishrani i tehnologijama, pubertet počinje od 10. godine, a završava se u 24. jer milenijalci odlažu obaveze, duže studiraju nego prethodne generacije, pa su samim tim i nezreliji.\nMada mnoge privilegije odraslog doba dobijamo već sa 18 godina, kada zakonski počinje punoletstvo, usvajanje ozbiljnijih uloga, pogotovo onih koje se tiču odgovornosti, počinje kasnije, tvrde naučnici, zbog čega se zalažu za usvajanje šire definicije adolescencije.\nPrimera radi, pre pola veka, prosečan muškarac je ulazio u brak sa 25, a žena sa 23 godine, dok danas pripadnici oba pola prvo "da" izgovaraju kad uđu u četvrtu deceniju. Tu je i biološki argument koji kaže da mozak nastavlja da sazreva i posle 20. godine.\nDrugi stručnjaci, ipak, upozoravaju da postoji rizik od infantilizacije mladih ukoliko se definicija promeni. Jer ako društvo očekuje da ste u 24. još dete, velika je verovatnoća da ćete se tako i ponašati.


Troškovi reprezentacije, reklame i propagande - SamSvojGazda\nTroškovi reprezentacije, sa jedne, i troškovi reklame i propagande, sa druge strane, su dve grupe poslovnih rashoda.\nTroškovi reprezentacije nastaju ukoliko poslovne partnere „častite“ u restoranu ili kafiću ili ukoliko nekom poslovnom partneru ili zaposlenom poklonite poklon.\nMožemo ih defninisati kao troškove firme koji nastaju poklanjanjem dobara i usluga malom broju unapred poznatih lica (poslovni partneri, potencijalni kupci ili zaposleni).\nZa razliku od troškova reprezentacije, troškovi reklame i propagande su izdaci radi promocije poslovanja, brenda, proizvoda kao i pokloni velikom broju unapred nepoznatih fizičkih lica (na primer, podela kačketa sa logotipom firme posetiocima na nekom događaju).\nPravilno razlikovanje troškova reprezentacije od troškova reklame i propagande neophodno je radi pravilnog knjiženja i različitog poreskog tretmana ovih izdataka.\nNaime, PDV iskazan u računima za reprezentaciju ne može se koristiti kao odbitni. Na primer, ne možete odbiti PDV iz računa za poslovni ručak sa poslovnim partnerima.\nZa razliku od toga, PDV iskazan u računima za troškove reklame i propagande možete koristiti kao odbitni. Na primer, prilikom nabavke pomenutih kačketa sa logotipom firme koji se dele posetiocima na nekom događaju, PDV iskazan u računu za kačkete možete koristiti kao odbitni (naravno, pod uslovom da ispunjavate ostale opšte uslove za odbitak PDV-a). Isti je slučaj sa PDV-om iz računa za oglašavanje u medijima, izradu promotivnih postera ili roll-up prezentacija, i drugim marketinškim troškovima.\nOve dve grupe troškova imaju različit tretman i kada je u pitanju porez na dobit odnosno porez na neto prihod preduzetnika koji vode poslovne knjige.\nTroškovi reprezentacije priznaju se do 0,5% od vrednosti ukupnih prihoda prilikom obračuna poreza na dobit za privredna društva odnosno neto prihoda preduzetnika za preduzetnike koji vode knjige.\nSa druge strane, troškovi reklame i propagande priznaju se u punom iznosu.


Vučić prekršio bezbednosne protokole da bi ispratio fudbalere - Društvo - Dnevni list Danas\nPočetna » Vesti » Društvo » Vučić prekršio bezbednosne protokole da bi ispratio fudbalere\nStručnjaci za bezbednost avio-saobraćaja saglasni da je ulazak predsednika u avion koji je spreman za poletanje bez presedana\nVučić prekršio bezbednosne protokole da bi ispratio fudbalere\nV. Jeremić25.11.2021. 17:55\nU kolikoj meri je motivacioni govor predsednika Srbije Aleksandra Vučića uticao da fudbalska reprezentacija Srbije pre dve nedelje pobedi Portugal nije poznato.\nOno što jeste, međutim, to je da je donevši odluku da “iznenadi” fudbalere u avionu pred samo poletanje za Lisabon, predsednik Srbije ugrozio ugled aerodroma Nikola Tesla u stručnoj međunarodnoj javnosti.\nNaime, predsednik Srbije odlučio se 12. novembra za krajnje neuobičajen korak – zajedno sa nepoznatnim brojem ljudi, ušao je u avion Er Srbije, proćaskao i poželeo sreću članovima fudbalskog nacionalnog tima.\n“Ja sam došao da vam kažem koliko poštujemo vaš trud, rad i izgranje na terenu. U dogovoru sa Vladom Srbije izdvojićemo za vas kao dodatnu premiju od milion evra, ukoliko ih pobedite, da možete da podelite. Ne umem da vam kažem idite i igrajte, ja vam kažem idite i pobedite ih, a mi ćemo da poštujemo kakakv god rezultat bude ukoliko se budete borili i dali sve od sebe, a mi znamo da ćete to da uradite – reči su predsednika Vučića praćene jakim aplauzom fudbalera i stručnog štaba. Ceo ovaj nastup predsednik je podelio na svojim nalozima na društvenim mrežama, odakle su ih preuzeli brojni mediji.\nIpak, više sagovornika Danasa, profesionalno upućenih u bezbednosne protokole na aerodromima, istaklo je da je ovaj ispraćaj bez presedana.\nNaime, to da predsednici, premijeri, članovi vlade i drugi funkcioneri dolaze na aerodrom nije neuobičajeno. Najzad, godišnje se obavi onoliko dočeka stranih delegacija i zvaničnika. Ta pitanja su, kako nam je rečeno, definisana bezbednosnim pravilnicima aerodroma i poprilično su jednostavna. Uglavnom je potrebno da kabinet zvaničnika, u ovom slučaju predsednika Republike, unapred pošalje dopis u kojem obaveštava nadležne u aerodromu kada će doći, kao i ko će sve biti u delegaciji.\nŠto dovodi do prvog pitanja bez odgovora u slučaju Vučićevog odlaska na aerodrom. Naime, Danas je za potrebe ovog teksta poslao pitanja kabinetu predsednika, Er Srbiji, aerodromu Nikola Tesla i Ministarstvu unutrašnjih poslova, raspitujući se da li je pre odlaska na aerodorom poslat dopis. Odgovori su nam stigli samo iz kompanije Er Srbija obaveštavajući nas da je to pitanje u potpunosti u nadležnosti aerodroma. Bez dozvole, istakli su naši sagovornici, u bescarinsku zonu aerodroma ne mogu da uđu ni direktor neke od avio-kompanija ili direktor Direktorata civilnog vazduhoplovstva.\nKako su istakli Danasovi sagovornici, čak i u slučaju da je dopis u kojem se najavljuje dolazak poslat, to ne abolira predsednika ili bilo kog drugog zvaničnika od bezbednosne provere koju prolaze svi putnici koji ulaze u bescarinsku zonu. Ta provera je obavezna za sve izuzev za uniformisane policajce koji rade na aerodromu. Svi ostali, uključujući i posadu koja radi na letovima, moraju da prođu kroz bezbednosnu proveru. Jedan naš sagovornik navodi da bi “bio jako srećan kada bi znao da je predsednik Vučić prošao kroz tu bezbednosnu proveru”, dok drugi dodaje da sumnja da na aerodromu radi bilo ko ko bi se usudio da predsednika vrati u slučaju da zaobiđe protokole.\nNajproblematičnije u celoj poseti, prema oceni naših sagovornika, je ulazak predsednika i njegovih saradnika u sam avion koji je već bio spreman za poletanje. Naime, u pitanju je bio “bezbednosno sterilan” avion u kojem je sve već provereno – putnici, posada, prtljag, oprema…I u takvoj situaciji, predsednik i njegovi saradnici ulaze u avion, razgovaraju i slikaju se.\n“Takve stvari su jako opasne”, rekli su nam sagovornici. Oni nisu mogli da se sete slučaja da je neki drugi zvaničnik ulazio u avion a da nije bio putnik, a pogotovo u avion koji je tek trebalo da poleti.\n“Na aerodromima u svetu nikoga nije briga ko je u Srbiji predsednik, premijer i ostalo. Jedino što ih zanima je da li su poštovani bezbednosni protokoli”, navodi naš sagovornik.\nDanasovi sagovornici ističu da pitanje bezbednosnih provera nije isključivo nacionalno pitanje, već da se radi o međunarodnim standardima koji je svaki aerodrom na svetu dužan da poštuje. Ova pravila su posebno stroga od terorističkih napada od 11. septembra 2001. godine. Kako nam je rečeno, kada je bezbednost u pitanju niko niko ne veruje i svako proverava putnike čak iako su u tranzitu. Na pitanje da li onda hipotetičko kršenje protokola od strane predsednika Srbije može da utiče na međunarodnu reputaciju aerodroma Nikola Tesla svi kojima je postavljeno su odgovorili sa – apsolutno.\nAleksandar VučićavionBezbednostFudbalska reprezentacija SrbijeBeograd


RTS :: RIK proglasio Tadića za kandidata\nIzbori 2012 RIK proglasio Tadića za kandidata\nsubota, 07. apr 2012, 10:16 -> 16:11\nRepublička izborna komisija proglasila lidera DS-a Borisa Tadića za kandidata za predsednika Republike. U ime koalicije "Izbor za bolji život - Boris Tadić" predstavnici DS-a predali su RIK-u 27.606 potpisa podrške Tadićevoj kandidaturi.\nLidera DS-a Boris Tadić i zavanično je kandidat za predsednika Republike Srbije pošto je Republička izborna komisija proglasila njegovu kandidaturu. Predstavnici DS-a u ime koalicije "Izbor za bolji život - Boris Tadić" predali su RIK-u 27.606 potpisa podrške kandidaturi Borisa Tadića.\nPredaji potpisa prisusutvovali su zamenik predsednika DS Dragan Đilas i potpredsednici stranke Dragan Šutanovac, Bojan Pajtić, Jelena Trivan i drugi predstavnici koalicije.\nNakon predaje potpisa, Đilas se obratio novinarima i izrazio uverenje da će građani Srbije na izborima 6. maja podržati politiku Borisa Tadića - politiku intergracija u EU, mira, bezbednosti, razvoja.\n"Predali smo 27.606 potpisa građana za reizbor Borisa Tadića za predsednika Srbije. Zahvaljujući Tadićevoj odgovornoj odluci imaćemo opšte izbore 6. maja", rekao je Đilas.\nOn je podsetio da je Tadić bio predsednik Srbije osam godina.\n"Većina građana svesna je šta je sve urađeno. Politika Borisa Tadića je politika integracije u Evropsku uniju, mira, bezbednosti, razvoja i uveren sam da će gradjani 6. maja dati podršku toj poltici", zaključio je Đilas.\nNa pitanje novinara kako vidi šanse ostalih kandidata za predsednika Srbije i da li misli da postoji rizik od rasipanja glasova, on je odgoviro: "Ne bavim se time".\nKada bude utvrđena zbirna lista predsedničkih kandidata obaviće se žrebanje na osnovu zakonske procedure.


Podsticaji za poljoprivredu - Domaćinska kuća\nKuća » Konkursi i Programi » Podsticaji za poljoprivredu\nIlustracija: zasad u Srbiji, foto: Svetlana Kovačević\nNa osnovu Programa podrške za sprovođenje poljoprivredne politike i politike ruralnog razvoja opštine Ljig za 2021. godinu raspisan je Javni poziv za dodelu podsticajnih sredstava namenjenih poljoprivredi.\nPodsticajna sredstva se odnose na regres za reproduktivni materijal, odnosno veštačko osemenjavanje.\nMere Ruralnog razvoja odnose se na nabavku priplodnih grla mlečnih rasa, a intezitet pomoći je 50 priplodnih grla goveda do 60.000, a maksimalni iznos podsticaja je 300.000 dinara po korisniku.\nTakođe, mogu se koristiti za nabavku kvalitetnih priplodnih grla goveda, ovaca, koza i svinja koje se koriste za proizvodnju mesa, a čiji je intenzitet pomoći 50 odsto od umatičene ovce, a maksimalno do 6.000 dinara.\nPodsticajna sredstva mogu se uzeti i za podizanje novih ili obnavljanje postojećih višegodišnjih zasada voćaka, hmelja i vinove loze i to 35 odsto od vrednosti prihvatljivih troškova investicije , bez PDV-a.\nJavni poziv ostaje otvoren sve do utroška planiranih sredstava a najkasnije do 27. decembra 2021, sve informacije u vezi sa pozivom zainteresovani mogu pronaći na opštinskom sajtu.\nPrevPrethodnaŠta je sa cenom ulja\nSledećaKako transportovati pesticideNext


SDA Sandžaka počinje prikupljanje doprinosa za izbornu kampanju\nStranka demokratske akcije Sandžaka obavještava javnost i poziva svoje članove i simpatizere da svojim prilozima podrže kampanju za izbore zakazane za 24. april 2016. godine.\nBeograd, 27.08.2012. – Predstavnik UN u Srbiji Vilijam Infante potvrdio je na današnjem sastanku sa ministrom u Vladi Srbije i predsjednikom SDA Sandžaka dr. Sulejmanom Ugljaninom da su UN čvrsto rešene da kroz više zajedničkih programa podrže održivi razvoj Srbije i Sandžaka. Stručni saradnici misije UN i Kancelarije za održivi razvoj nedovoljno razvijenih područja razradiće u narednom periodu projekte koji će biti od značaja za nedovoljno razvijena područja. „Strategija održivog razvoja nedovoljno razvijenih područja Srbije će uskoro biti završena, a njena realizacija će zavisiti budžeta sa kojim ćemo raspolagati“ istakao je Ugljanin i dodao da u Republici Srbiji ima 46 nerazvijenih opština u kojima živi oko milion građana.


16 pacijenata sa juga preminulo od korone, još 7.723 novozaraženih u Srbiji – Niški.Press – Sa Vama 24h\nHome›Niš›16 pacijenata sa juga preminulo od korone, još 7.723 novozaraženih u Srbiji\nMeđu hospitalizovanima u Nišu i troje dece: A. Kostić\nPrema poslednjim podacima Ministarstva zdravlja, u Srbiji je od posledica korona virusa umrlo još 26 pacijenata, a od toga su njih 16 bili pacijenti u kovid bolnicama na jugu Srbije. Od ukupnog broja testiranih, virus je potvrđen kod još 7.723 građana.\nU Univerzitetskom Kliničkom Centru u Nišu na dečijem kovid odeljenju hospitalizovano je 48 pacijenata kod kojih je potvrđena kovid infekcija, među njima i troje dece, dok u novoj zgradi UKC-a leče 23 pacijenta.\nOd ukupnog broja hospitalizovanih, potvrđenih pacijenata, 5 su priključena na aparate za veštačku ventilaciju i nalaze se u jako teškom opštem stanju. Nažalost, uprkos svim naporima lekara Univerzitetskog kliničkog centra Niš, 1 pacijent sa potvrđenim virusom je preminuo – saopštavaju iz niškog Kliničkog centra.\nNa lečenju od virusa korona u kovid bolnici u Kruševcu trenutno je 384 pacijenata, od kojih je njih 12 priključeno na aparate za veštačku ventilaciju i nalaze se u jako teškom opštem stanju. U poslednja 24 sata u ovoj ustanovi preminulo je 10 pacijenata.\nU leskovačkoj kovid bolnici je 37 pacijenata, a u poslednja 24 sata preminula su 3.\n118 pacijenata je na lečenju u ZC Vranje, a 2 osobe sa potvrđenim virusom su preminule.\nNa respiratorima u Srbiji ukupno je 156 ljudi, a trenutno je u zdravstvenim ustanovama i privremenim bolnicama u Republici Srbiji hospitalizovano 3.211 pacijenata.\nJuče u Nišu najveći broj prvih pregleda i zaražene dece od početka epidemije\nPrema podacima niškog Doma zdravlja u poslednjih 24 sata 890 pacijenata javilo se na prvi pregled, a kako stoji na zvaničnoj stranici ove ustanove juče je u kovid ambulantama zabeležen najveći broj prvih pregleda od početka padnemije.\nProglašena vanredna situacija na teritoriji grada Niša\nSlučaj programera iz Niša stigao do Strazbura: Evropski sud naložio da se zastane sa izručenjem ...\n“Nišvil” dobio dozvolu od Kriznog štaba za održavanje festivala\nPoslednje ažuriranje: 18-09-21 22:00\nCO: 2.2 PM10: 16 PM2.5: 60 SO2: 2.1


U UKC RS postavljen mobilni tunel za dezinfekciju koji je doniralo preduzeće “Kosmos” – Novosti Plus\nU Univerzitetskom kliničkom centru Republike Srpske /UKC/ u Banjaluci danas je postavljen mobilni tunel za dezinfekciju u vrijednosti 20.000 KM, koji je doniralo preduzeće “Kosmos”.\n“Opredijelili smo se da tunel doniramo UKC+u da bismo pokazali solidarnost sa zdravstvenim radnicima. Tunel je rezultat rada domaćih stručnjaka u saradnji sa Vladom Srpske koja pokazuje društvenu odgovornost”, rekao je novinarima Đokić.\n“Zahvalan sam `Kosmosu` i resornom ministarstvu. Ovo je značajna donacija za UKC kojom će biti spriječen ulazak infekcije u centralni medicinski blok”, rekao je Đajić.\nDirektor “Kosmosa” Dušan Vještica rekao je da tunel za dezinfekciju olakšava borbu protiv virusa korona, funkcioniše na principu senzora i potpuno je siguran za zdravlje ljudi.\n“Ovo je proizvod domaće kompanije, što je veoma važno. Uskoro ćemo promovisati i `vip` tunel koji će koristiti institucije Republike Srpske, a imamo značajn dio porudžbina i iz inostranstva”, rekao je Vještica.\n“Značajno je što `Kosmos` može da proizvede tunel za dezinfekciju za zdravstvene ustanove u Srpskoj, ali i u inostranstvu ako bi ponovo bili ugroženi virusom korona koji može mutirati na jesen”, rekao je Stevandić.\n← HOROSKOP – Ponedjeljak 18. maj\nPoziv poreskim obveznicima pogođenim mjerama zbog pandemije virusa korona →


N/FS BiH: “Molimo sve naše navijače da navijaju fer i sportski, najmanji incident može nas skupo koštati” – Haber.ba\nN/FS BiH: “Molimo sve naše navijače da navijaju fer i sportski, najmanji incident može nas skupo koštati”\nFudbalska reprezentacija Belgije u subotu će u Sarajevu imati podršku 400 navijača, za koje će Nogometni/Fudbalski savez Bosne i Hercegovine (N/FS BiH) organizovati fan zonu.\n”Fan zona za navijače Belgije bit će u subotu u blizini hotela ‘Bristol’, odakle će pod policijskom pratnjom biti prebačeni na stadion ‘Grbavica’. Na stadionu će biti u odvojenom preuređenom boksu za gostujuće navijače na dijelu sjeverne tribine”, kazao je Jasmin Baković, generalni sekretar N/FS BiH.\nČelnici N/FS BiH su proteklih dana održali niz sastanaka sa policijskim službenicima kako bi izradili poseban sigurnosni plan za ovu utakmicu.\n”Radi incidenata koji su se desili u junu u Zenici poslije meča sa Grčkom FIFA nas je kaznila, pa između ostalog zbog toga sa Belgijom igramo na ‘Grbavici’. Imajući u vidu složenost i značaj i visoki rizik utakmice preduzete su sve mjere saradnje sa policijskim strukturama i vjerujemo da će sve proći u najboljem redu”, istakao je Baković.\nSvjetska fudbalska asocijacija (FIFA) je utakmicu BiH – Belgija ocijenila “visokorizičnom”.\nTeme:apel navijačima, BiH - Belgija, fudbalska reprezentacija BiH, izdvojeno, N/FS BiH


Tuzlanski kanton je od ponedeljka 25. septembra domaćin NATO terenske vežbe otklanjanja posledica katastrofa. Vežbe izvodi NATO Evroatlantski centar za koordinaciju odgovora u slučaju katastrofa.\nKako je ranije navela agencija Fena, u vežbi pod nazivom "Bosna i Hercegovina 2017" učestvuje oko 1.300 ljudi od kojih je oko 500 učesnika iz 30-ak zemalja, među kojima su i predstavnici Srbije i Hrvatske. U vežbi učestvuje 35 timova, uključujući timove posmatrača iz Japana i Iraka, timove iz Azejberdžana, Jermenije, Pakistana, Ujedinjenih nacija i Evropske unije. Ministar bezbednosti Bosne i Hercegovine Dragan Mektić kazao da postoji globalni interes BiH za vežbu koja je održana u ovom kapacitetu i da je to prilika da se lokalni resursi i kapaciteti civilne zaštite i sektora za spasavanje uvežbaju pomoću novih veština.\n"Ovo je mogućnost da se upoznamo sa novim načinima borbe protiv katastrofa, ali i načinima otklanjanja posledica prirodnih katastrofa, kao i da se uvežbaju tehnička dostignuća u tim oblastima i da se steknu nove veštine i znanja u procesu katastrofa", rekao je Mektić.\nOn je naveo da je u slučaju prirodnih katastrofa, ukoliko se interveniše brzo i blagovremeno, veća mogućnost spasavanja ljudi i materijalnih dobara, pa je zato uvežbavanje pravovremene reakcije od izuzetne važnosti. "Ova vežba zahtevna je sa stanovišta organizacije i doprineće imidžu BiH u globalnom smislu", ocenio je Mektić.\nMinistar bezbednosti BiH izneo je mišljenje da se ipak i u organizaciju ove vežbe umešala politika, iako u ovom slučaju to ne bi trebalo da se dogadja, jer se radi o spasavanju ljudi i imovine. "Oni koji imaju rezervu prema toj vežbi propustiće veliku šansu da dođu do novih saznanja koja im mogu pomoći u zaštiti građana, a ipak su politiku stavili u prvi plan", kazao je Mektić.\nNavodi se da je on posebno pohvalio činjenicu da su u vežbi učestvovali i predstavnici iz Srbije, koja će naredne godine biti domaćin ovakve vežbe, kao i Hrvatske, naglasivši da u slučaju katastrofa prvo u pomoć mogu da priteknu upravo susedne zemlje. Mektić je dodao da je vežba organizovana u okviru NATO programa Partnerstvo za mir.


SUDAR AUTOBUSA I AUTOMOBILA Nezgoda na liniji 33, nema povređenih\nAutobus koji saobraća na liniji 33 i automobil marke "golf" sudarili su se oko 13 sati u Ulici Starine Novak, a povređenih nije bilo, saznaje "Blic".\nKako nezvanično saznajemo, do sudara je došlo zbog velike gužve u saobraćaju kada se autobus uključivao u drugu traku. Povređenih, na sreću, nije bilo, a zbog udesa su se stvorile velike gužve u tom delu grada.\nU Gradskom saobraćajnom preduzeću navode da nemaju informacija o ovoj nezgodi.\nUlica Starine Novaka\nSudar autobusa i automobila na Novom Beogradu\nVIDLJIVOST SMANJENA NA OKO 200 METARA Saobraćajni stručnjak objašnjava koje su opasnosti, ali i mere opreza zbog MAGLE NA ULICAMA\nGusta magla i velika količina smoga na području Beograda ovog prepodneva zadržala se skoro do 11 sati, a vidljivost je bila znatno smanjena. Stručnjak za bezbednost u saobraćaju Damir Okanović objasnio je za "Blic" koje opasnosti vrebaju na drumovima tokom magle i koje mere opreza bi trebalo da preduzmu učesnici u saobraćaju.\nLAVIRINTI U OBRENOVCU I LAZAREVCU Vesić: Ukrašeni centri svih prigradskih beogradskih opština\nPrestonica je zasijala pre nešto manje od mesec dana, a novogodišnjom rasvetom su, od sinoć su, prvi put ukrašeni centri svih prigradskih opština Beograda.\nZa narednu godinu, iz budžeta Grada Beograda za socijalnu zaštitu, predviđeno je nešto više od 4,9 milijardi dinara, što je 3,05 odsto, odnosno preko 130 miliona više nego u 2019.\nZamenik gradonačelnika Goran Vesić najavio je na današnjoj konferenciji za novinare u Starom dvoru raznovrstan i besplatan program na predstojećoj manifestaciji „Beogradska zima”, koja će trajati od 1. decembra do 15. februara. On je tom prilikom ukazao na značaj manifestacije sa turističkog aspekta, ali i zbog toga što obiluje programima za najmlađe. Istovremeno, dodao je Vesić, ova manifestacija je od velikog značaja i za imidž grada.\nDomaćinstva u Mladenovcu danas BEZ GREJANJA\nStanovnici Mladenovca od 9.00 sati nemaju grejanje zbog saniranja kvara na toplovodu u Ulici Mihaila Milovanovića, a ponovnu isporuku toplotne energije građani mogu da očekuju od 17.00 sati.\nIsprobali smo SVEMIRSKI TOALET kod Skupštine. Evo šta se desi ako NE SLUŠATE INSTRUKCIJE\nNema vode, nema sapuna, ne možete napolje... sve to dogodilo se našim reporterima u novom sajber toaletu kod Skupštine Srbije (u Pionirskom parku), jer im se izgleda toliko žurilo da nisu imali strpljenje da slušaju i čitaju.\nBeograđane UPLAŠILE DETONACIJE koje su oko podneva mogle da se čuju širom grada, evo O ČEMU JE REČ\nStanovnici prestonice zabrinuti su jer su pre svega na području Vračara i Topčidera, ali i u još nekim naseljima, nešto nakon podneva čuli glasne detonacije za koje nisu mogli da ocene poreklo, da li je u pitanju grom, vojna vežba ili, pak - bomba!\nGrupa humanih žena i muškaraca iz raznih krajeva Srbije okupljena oko Fejsbuk stranice "Hobotnice čudesnice" više od godinu dana poklanja bolnicama hobotnice – pomoćno medicinsko sredstvo za prevremeno rođene bebe.\nLUNA OTKRILA DETALJE ŽIVOTA SA MARKOM Sve se promenilo nakon "Zadruge", ona priznala kako je smiruje, a on oko čega se svapđaju